open-index/open-wikipedia-markdown huggingface dataset:
విద్యా హక్కు చట్టం - 2009

**ఉచిత విద్యా నిర్బంధ హక్కు చట్టం -2009 (RTE-2009)** అనేది 4 ఆగస్టు 2009న రూపొందించబడిన భారత పార్లమెంటు చట్టం, ఇది భారత రాజ్యాంగంలోని ఆర్టికల్ 21A లో ఉంది. భారతదేశంలోని 6 నుండి 14 సంవత్సరాలు గల పిల్లకు ఉచిత నిర్బంధ విద్యను అందించడమే ఈ చట్టం ఉద్దేశ్యం. ఈ చట్టం 1 ఏప్రిల్ 2010న అమల్లోకి వచ్చినప్పటి నుండి విద్యను ప్రతి విద్యార్థికి ప్రాథమిక హక్కుగా అందించే 135 దేశాలలో భారతదేశం ఒకటిగా మారింది.
## అధికారం
భారత రాజ్యాంగంలో విద్య అనేది ఉమ్మడి జాబితాలో ఉంది. కేంద్రం, రాష్ట్రాలు రెండూ ఈ చట్టంలో సవరణలు చేయవచ్చు.  చట్టం అమలు కోసం కేంద్రం, రాష్ట్ర, స్థానిక సంస్థలకు నిర్దిష్ట బాధ్యతలను నిర్దేశిస్తుంది.  
## ఆమోదం
ఈ బిల్లును 2 జూలై 2009న మంత్రివర్గం ఆమోదించింది. రాజ్యసభ 20 జూలై 2009న బిల్లును ఆమోదించింది. లోక్‌సభ 4 ఆగస్టు 2009న ఆమోదించింది. 26 ఆగస్ట్ 2009న రాష్ట్రపతి ఆమోదం పొంది, చట్టంగా నోటిఫై చేయబడింది. 
## అమలు
ప్రస్తుతం భారతదేశంలోని రాష్ట్రాలు విద్యలో ఈ చట్టాన్ని అమలు చేస్తున్నాయి.
## మూలాలు

వర్గం:చట్టాలు
వర్గం:ప్రభుత్వం
వర్గం:విద్య
వసుంధర రాజే

**వసుంధర రాజే సింధియా** (జననం: 1953 మార్చి 8) ఒక భారతీయ రాజకీయ నాయకురాలు, రాజస్థాన్ ముఖ్యమంత్రిగా రెండు పర్యాయాలు పనిచేశారు. ఆమె గతంలో అటల్ బిహారీ వాజ్‌పేయి కేంద్ర మంత్రివర్గంలో మంత్రిగా ఉన్నారు, భారతదేశపు మొట్టమొదటి సూక్ష్మ, చిన్న, మధ్య తరహా పరిశ్రమల మంత్రి. ఆమె ప్రస్తుతం భారతీయ జనతా పార్టీ (బిజెపి) జాతీయ ఉపాధ్యక్షుల్లో ఒకరు.సింధియా కుటుంబ సభ్యురాలు.

## ప్రారంభ జీవితం
వసుంధర రాజే సింగ్ 1953 మార్చి 8న బొంబాయిలో (ప్రస్తుతం ముంబై) జన్మించారు. ఆమె విజయరాజే సింధియా -షిండే, జీవాజీరావు సింధియా -షిండే, గ్వాలియర్ మహారాజా, ప్రముఖ సింధియా రాజ మరాఠా కుటుంబ సభ్యులు. ఆమె తన పాఠశాల విద్యను తమిళనాడులోని కొడైకెనాల్‌లోని ప్రెజెంటేషన్ కాన్వెంట్‌లో పూర్తి చేసింది తరువాత ముంబై విశ్వవిద్యాలయానికి అనుబంధంగా ఉన్న సోఫియా కళాశాల నుండి ఆర్థిక శాస్త్రం, రాజకీయ శాస్త్ర డిగ్రీలతో పట్టభద్రురాలైంది. 

## వ్యక్తిగత జీవితం
ఆమె 1972 నవంబరు 17న రాజ కుటుంబానికి చెందిన మహారాజ్ రాణా హేమంత్ సింగ్‌ను వివాహం చేసుకుంది, కానీ వారు ఒక సంవత్సరం తర్వాత విడిపోయారు. ఆమె కుమారుడు, దుష్యంత్ సింగ్, ఆమె మాజీ నియోజకవర్గం, ఝలావర్ నుండి లోక్‌సభకు ఎన్నికయ్యారు. ఆమె తోబుట్టువులు మధ్యప్రదేశ్ మాజీ పరిశ్రమల మంత్రి యశోధర రాజే సింధియా, దివంగత మాధవరావు సింధియా, దివంగత పద్మావతి రాజే "అక్కాసాహెబ్" బర్మన్ (1942-64), త్రిపుర చివరి పాలక మహారాజు కిరీట్ దేబ్ బర్మన్‌ను వివాహం చేసుకున్నారు.ఉషా రాజే రాణా (జ. 1943) నేపాల్ రాణా కుటుంబంలో వివాహం చేసుకున్నారు.ఆమెకు ఒక కుమారుడు దుష్యంత్ సింగ్  లోక్‌సభ ద్వారా నాలుగుసార్లు పార్లమెంటు సభ్యుడుగా ఎన్నికయ్యారు.

## రాజకీయ జీవితం
 1984లో రాజే భారత రాజకీయ వ్యవస్థలోకి ప్రవేశించారు. ప్రారంభంలో, ఆమె కొత్తగా ఏర్పడిన భారతీయ జనతా పార్టీ జాతీయ కార్యవర్గంలో సభ్యురాలిగా చేశారు. ఆమె 8వ రాజస్థాన్ అసెంబ్లీకి ధోల్పూర్ నుండి సభ్యురాలిగా కూడా ఎన్నికయ్యారు . అదే సంవత్సరంలో, ఆమె యువమోర్చా, రాజస్థాన్ బీజేపీ ఉపాధ్యక్షురాలిగా నియమితులయ్యారు.

## రచనలు

* వసుంధర రాజే, *రాజస్థాన్ గౌరవ్ యాత్ర* 
* వసుంధర రాజే, *భామాషా యోజన* 
* సత్యం కుమార్, వసుంధర రాజే, ఐస్టార్ట్ *రాజస్థాన్* 
* వసుంధర రాజే, *జల్ స్వావ్లంబన్*
* వసుంధర రాజే మరిన్ని పథకాలను చూడండి 

## అవార్డులు

* 2007లో, మహిళల స్వీయ-సాధికారత కోసం అందించిన సేవలకు యు ఎన్ వో నుండి "ఉమెన్ టుగెదర్ అవార్డు" అందుకుంది.
* 2018లో, ఆమె 52వ స్కోచ్ సమ్మిట్‌లో 'బెస్ట్ చీఫ్ మినిస్టర్ ఆఫ్ ది ఇయర్' అవార్డును అందుకుంది.

## మూలాలు


వర్గం:1953 జననాలు
వర్గం:జీవిస్తున్న ప్రజలు
వర్గం:గ్వాలియర్ సింధియా రాజవంశం
వర్గం:రాజస్థాన్ ముఖ్యమంత్రులు
వర్గం:భారత రాష్ట్రాల మహిళా ముఖ్యమంత్రులు
వర్గం:లోక్‌సభ మహిళా సభ్యులు
జాగర్లమూడి లక్ష్మీ పద్మావతి

**జాగర్లమూడి లక్ష్మీ పద్మావతి** ఆంధ్రప్రదేశ్ రాష్ట్రానికి చెందిన రాజకీయ నాయకురాలు.  ఆమె 1999 ఎన్నికల్లో  పరుచూరు నియోజకవర్గం నుండి ఎమ్మెల్యేగా గెలిచి ఉమ్మడి ఆంధ్రప్రదేశ్ రాష్ట్రంలో వాణిజ్య పన్నుల శాఖ మంత్రిగా  బాధ్యతలు నిర్వహించింది.
## రాజకీయ జీవితం
జాగర్లమూడి లక్ష్మీ పద్మావతి తెలుగుదేశం పార్టీ ద్వారా రాజకీయాల్లోకి వచ్చి 1999లో జరిగిన అసెంబ్లీ ఎన్నికల్లో పర్చూరు నియోజకవర్గం నుండి టీడీపీ అభ్యర్థి పోటీ చేసి తన సమీప ప్రత్యర్థి కాంగ్రెస్‌ పార్టీ అభ్యర్థి  గాదె వెంకటరెడ్డిపై 2,209 ఓట్లతో  గెలిచి తొలిసారి ఎమ్మెల్యేగా అసెంబ్లీకి ఎన్నికై, వాణిజ్య శాఖ మంత్రిగా పని చేసింది.

## మూలాలు

వర్గం:ఆంధ్రప్రదేశ్ శాసన సభ్యులు (1999)
వర్గం:తెలుగుదేశం పార్టీ రాజకీయ నాయకులు
చందన రమేష్

**చందన రమేష్‌** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1999 ఎన్నికల్లో  రాజమండ్రి గ్రామీణ నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
చందన రమేష్ తెలుగుదేశం పార్టీ ద్వారా రాజకీయాల్లోకి వచ్చి 2009లో నియోజకవర్గాల పునర్విభజనలో భాగంగా ఏర్పడిన రాజమండ్రి రూరల్ నియోజకవర్గం నుండి టీడీపీ అభ్యర్థి పోటీ చేసి తన సమీప ప్రత్యర్థి ప్రజా రాజ్యం పార్టీ అభ్యర్థి రవణం స్వామినాయుడు పై   గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన  ఆ తరువాత 2014, 2019 ఎన్నికల్లో పోటీ చేయకపోయినప్పటికీ టీడీపీ పార్టీలోనే  కొనసాగి 2020 ఆగష్టు 22న తాడేపల్లిలోని క్యాంపు కార్యాలయంలో ముఖ్యమంత్రి వై.ఎస్. జగన్మోహన్ రెడ్డి సమక్షంలో వైఎస్సార్‌సీపీలో చేరాడు.

## మూలాలు

వర్గం:ఆంధ్రప్రదేశ్ శాసన సభ్యులు (2009)
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
ఎస్.ఎమ్. కృష్ణ

**సోమనహళ్లి మల్లయ్య కృష్ణ** (1932 మే 1 - 2024 డిసెంబరు 10) కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక రాష్ట్ర 16వ ముఖ్యమంత్రిగా, కేంద్రమంత్రిగా, గవర్నర్‌గా వివిధ హోదాల్లో పనిచేశాడు. 

ఎస్‌.ఎం. కృష్ణ రాజకీయలలో చేసిన సేవలకుగాను 2023లో భారతదేశ్ రెండవ అత్యున్నత పురస్కారం పద్మవిభూషణ్ అవార్డు అందుకున్నాడు. 

ఆయన కాంగ్రెస్ తో ఉన్న దాదాపు 50 ఏళ్ల అనుబంధానికి ముగింపు పలికి 2017లో బీజేపీలో చేరాడు. ఆయన 2023 జనవరి 5న క్రీయాశీల రాజకీయాల నుండి తప్పుకుంటున్నట్లు ప్రకటించాడు.

## నిర్వహించిన పదవులు
*1962–67, మద్దూరు నుండి శాసనసభ్యుడిగా ఎన్నిక. కానీ 1967లో పీఎస్పీ టికెట్‌పై 
* 1968–1971 మాండ్య నుండి లోక్‌సభ సభ్యుడిగా ఎన్నిక 
*1971–1972 మాండ్య నుండి రెండోసారి కాంగ్రెస్ తరపున లోక్‌సభ సభ్యుడిగా ఎన్నిక 
*1972 నుండి 1977 - కర్ణాటక శాసనమండలి సభ్యుడు 
*1972 నుండి 1977 - కర్ణాటక రాష్ట్ర వాణిజ్యం & పరిశ్రమలు & పార్లమెంటరీ వ్యవహారాల శాఖ మంత్రి 
*1980–1984 - మాండ్య నుండి మూడోసారి లోక్‌సభ సభ్యుడిగా ఎన్నిక 
*1983 నుండి 1984లో కేంద్ర పరిశ్రమల శాఖ సహాయ మంత్రి
*1984 నుండి 1985 - కేంద్ర ఆర్థిక శాఖ సహాయ మంత్రి
*1989 నుండి 1994 - కర్ణాటక శాసనసభ సభ్యుడిగా ఎన్నిక 
*1989 నుండి 1993 - కర్ణాటక శాసనసభ స్పీకర్
*1993 నుండి 1994 - కర్ణాటక ఉప ముఖ్యమంత్రి
*1996 ఏప్రిల్లో రాజ్యసభకు ఎన్నిక 
*కర్ణాటక ముఖ్యమంత్రి 1999 అక్టోబరు – 2004 (మద్దూరు నుండి ఎమ్మెల్యే ) 
*కర్ణాటక శాసనసభకు తిరిగి ఎన్నికయ్యారు: 2004 (చామ్‌రాజ్‌పేట నియోజకవర్గం)
*2004 నుండి 2008 - మహారాష్ట్ర గవర్నర్
*2008 నుండి 2014 - కర్ణాటక నుండి రాజ్యసభకు ఎన్నిక 
* 2009 మే 22 నుండి 2012 అక్టోబరు 26 వరకు కేంద్ర విదేశాంగ మంత్రి
## మరణం
ఎస్ఎం కృష్ణ కొంతకాలంగా వయసు సంబంధిత అనారోగ్యంతో బాధపడుతూ బెంగళూరు సదాశివనగర్​లోని తన నివాసంలో చికిత్స పొందుతూ 2024 డిసెంబరు 10న మరణించాడు. ఆయనకు భార్య ప్రేమ కృష్ణ, కుమార్తెలు శాంభవి, మాళవిక ఉన్నారు.

## మూలాలు

వర్గం:1932 జననాలు
వర్గం:2024 మరణాలు
దుబాయ్ హిందూ దేవాలయం

**దుబాయ్ హిందూ దేవాలయం,** యునైటెడ్ అరబ్ ఎమిరేట్స్ లోని దుబాయ్ లో ఉన్న హిందూ దేవాలయం. యునైటెడ్ అరబ్ ఎమిరేట్స్ లో ఉన్న ఏకైక హిందూ దేవాలయమిది.

## సేవలు
ఈ దేవాలయానికి రెండు వైపులా రెండు బలిపీఠాలు ఉన్నాయి. ఇక్కడ శివుడు, కృష్ణుడు, షిర్డీ సాయిబాబా కొలువై ఉన్నారు. దుబాయ్‌లోని భారతీయ కాన్సులేట్ ఆధ్వర్యంలో ఈ దేవాలయం నిర్వహించబడుతోంది. ఇక్కడ వివాహ వేడుకలు, ఇతర శుభకార్యాలు కూడా జరుగుతాయి.

## ప్రారంభం
షేక్ రషీద్ బిన్ సయీద్ అల్ మక్తూమ్ 1958లో బర్ దుబాయ్‌లోని పాత-కాలపు దుకాణాల వారెన్ పైన మొదటి అంతస్తులో హిందూ దేవాలయాన్ని నిర్మించడానికి అనుమతించారు. 1958లో నిర్మించడానికి అనుమతి పొందిన ఏకైక దేవాలయమిది.

## దేవాలయ నిర్మాణం
ఇక్కడున్న షాపింగ్ సెంటర్‌లోని ఒక సందు ద్వారా దేవాలయానికి చేరుకోవచ్చు. దేవాలయ హాలు కింద చిన్నచిన్న దుకాణాలు కూడా ఉన్నాయి. వాటిలో పూజకు అవసరమైన పూలు, జాస్-స్టిక్స్ వంటి వస్తువులను విక్రయిస్తారు.

## మూలాలు

వర్గం:యునైటెడ్ అరబ్ ఎమిరేట్స్
వర్గం:విదేశాల్లోని హిందూ దేవాలయాలు
బ్యాంకాక్ మహా ఉమాదేవి దేవాలయం

**బ్యాంకాక్ మహా ఉమాదేవి దేవాలయం** (**శ్రీ మహా మరియమ్మన్ దేవాలయం**), థాయ్‌లాండ్‌లోని బ్యాంకాక్‌లోని సి లోమ్ రోడ్‌లో ఉన్న హిందూ దేవాలయం. దక్షిణ భారత నిర్మాణ శైలిలో నిర్మించబడిన ఈ దేవాలయంను 1879లో తమిళ హిందూ ప్రవాస భారతీయుడైన అయిన వైతి పడయాచి నిర్మించాడు. ఈ దేవాలయం థాయ్‌లాండ్‌లోని ప్రధాన తమిళ హిందూ దేవాలయం. 

## ప్రదేశం
థాయ్‌లాండ్‌లోని ప్రధాన తమిళ హిందూ దేవాలయమిది. బ్యాంకాక్‌, బ్యాంగ్ రాక్ జిల్లాలో సిలోమ్ రోడ్ - పాన్ రోడ్ సమీపంలో ఉంది.

## చరిత్ర
కుడి|thumb|ఉమాదేవి దేవాలయ వీధి దృశ్యం
1858లో బ్యాంకాక్‌కి వెళ్ళిన ప్రవాస భారతీయులు చాలామంది రత్నాల వ్యాపారం, పశువుల పెంపకం చేసేవారు. ఒక దశాబ్దం తర్వాత ప్రవాస భారతీయుల నాయకుడు వైతి పడయాచి ఈ దేవాలయాన్ని నిర్మించాడు. థాయ్‌లాండ్‌లోని పురాతన, అతి ముఖ్యమైన దేవాలయమిది.

## నిర్మాణం
thumb|ఉమాదేవి దేవాలయ గోపురం
దేవాలయంలో వివిధ దేవుళ్ళ, దేవతల చిత్రాలు ఉన్నాయి. దేవాలయ ప్రవేశద్వారం వద్ద 6 మీటర్ల ఎత్తులో ఒక గోపురం ఉంది. గోపురంపై అనేక దేవతల చిత్రాలు చెక్కబడి ఉన్నాయి. ఇక్కడ వినాయకుడు, కార్తీకేయుడు, ఉమాదేవిలకు మూడు మందిరాలు ఉన్నాయి. గణేషుడు, శివుడు, కృష్ణుడు, విష్ణువు, లక్ష్మి, కార్తీకేయుడు, మరియమ్మన్, కాళి, సరస్వతి, నటరాజమూర్తి, హనుమంతుడు దేవుళ్ళు కొలువై ఉన్నారు. అంతేకాకుండా శివలింగం, బ్రహ్మ, నవగ్రహాలు, అయ్యనార్, సప్తమాతృకలు, పెరియాచి, మదురై వీరన్, కథవరాయన్ దేవతల పూజలకు అంకితమైన పుణ్యక్షేత్రాలు కూడా ఉన్నాయి.

## పండుగలు
ఉమాదేవి దేవాలయం బ్యాంకాక్ లోని తమిళ హిందూ సమాజానికి ఆధ్యాత్మిక కేంద్రంగా ఉంది. థాయిస్‌లోని 85% మంది ఈ దేవాలయాన్ని సందర్శిస్తారు. నవరాత్రి, దీపావళి మొదలైన పండుగలతోపాటు ముఖ్య హిందూ పండుగలు నిర్వహించబడుతున్నాయి.

## ఇవి కూడా చూడండి

* డాంగ్ లఖోన్ పురాతన నగరం

## మూలాలు

## ఇతర గ్రంథాలు
* 
* 
* 
* 
* 
* 

## బయటి లింకులు
* బ్యాంకాక్ థాయ్‌లాండ్‌లోని శ్రీ మహా ఉమాదేవి దేవాలయంలో నూతన సంవత్సరం 2011 పూజ
* శ్రీ మహా ఉమాదేవి దేవాలయం బ్యాంకాక్ థాయిలాండ్ 
* శ్రీ మహా ఉమాదేవి ఊరేగింపు 

వర్గం:థాయిలాండ్
వర్గం:1879 స్థాపితాలు
వర్గం:విదేశాల్లోని హిందూ దేవాలయాలు
డి. ఇమ్మాన్

**ఇమ్మానుయేల్ వసంత్ దినకరన్** భారతదేశానికి చెందిన గాయకుడు, సంగీత దర్శకుడు. ఆయన 2002లో 'తమిజన్' అనే తమిళ సినిమా ద్వారా సంగీత దర్శకుడిగా సినీరంగంలోకి అడుగుపెట్టి,  కన్నడ, మలయాళం, తెలుగు, హిందీ సినిమాలకు సంగీత దర్శకత్వం వహించి, 1 జాతీయ అవార్డు, 1 తమిళనాడు రాష్ట్ర ప్రభుత్వ అవార్డు,  2 విజయ్ అవార్డ్స్, 1 ఎడిసన్ అవార్డు, 1 ఆనంద వికదన్ సినిమా అవార్డు తో పాటు 1 జీ  తమిళ్ అవార్డులను అందుకున్నాడు.
## వివాహం
డి. ఇమ్మాన్  2008 ఏప్రిల్‌లో మోనికా రిచర్డ్స్‌ను వివాహం చేసుకున్నాడు, 13 ఏళ్ళు వివాహబంధం తర్వాత వీరిద్దరూ 2021 డిసెంబర్‌ 29న విడాకులు తీసుకున్నారు. వీరికి వెరోనికా డోరతీ ఇమ్మాన్, బ్లెస్సికా కాథీ ఇమ్మాన్ అనే ఇద్దరు కుమార్తెలున్నారు. డి. ఇమ్మాన్ 2022 మే 16న అమేలీని రెండో వివాహం చేసుకున్నాడు.
## సంగీత దర్శకత్వం వహించిన సినిమాలు

## మూలాలు

## బయటి లింకులు
* 

వర్గం:1983 జననాలు
హనీ రోజ్

**హనీ రోజ్ వరగేసే** భారతదేశానికి  చెందిన సినిమా నటి. ఆమె 2005లో మలయాళంలో విడుదలైన 'బాయ్ ఫ్రెండ్' సినిమా ద్వారా సినిమా రంగంలోకి అడుగు పెట్టి మలయాళంతో పాటు క‌న్నడ‌, త‌మిళ‌, తెలుగు సినిమాల్లో నటించింది. హనీ రోజ్ తెలుగులో తొలిసారి ఆల‌యం, ఈ వ‌ర్షం సాక్షిగా సినిమాల్లో నటించి నందమూరి బాలకృష్ణ హీరోగా వీర సింహా రెడ్డి107వ సినిమాలో హీరోయిన్‌గా నటించారు.

## నటించిన సినిమాలు

## మూలాలు

## బయటి లింకులు
*
థామస్ కప్

**థామస్ కప్** (The Thomas Cup) అనేది అంతర్జాతీయ బ్యాడ్మింటన్ టోర్నమెంట్‌. ఇందులో ప్రపంచ గవర్నింగ్ బాడీ అయిన బ్యాడ్మింటన్ వరల్డ్ ఫెడరేషన్ (BWF) సభ్య దేశాలు పాల్గొంటాయి. 1948-49లో తొలి ‘థామస్‌ కప్‌’ టోర్నమెంట్ ఇంగ్లాండ్‌లో నిర్వహించారు. అప్పటినుంచి ప్రతి మూడు సంవత్సరాలకు ఒకసారి టోర్నీ నిర్వహించేవారు. అయితే 1982 నుండి ప్రతి రెండు సంవత్సరాలకు ఒకసారి ఈ  ఛాంపియన్‌షిప్‌లు నిర్వహించబడుతున్నాయి.

## చరిత్ర
థామస్‌ కప్‌ టోర్నమెంట్ ఏర్పాటు చేయాలన్న ఆలోచన సర్ జార్జ్ అలాన్ థామస్‌ది. ఇంగ్లాండ్‌కు చెందిన ఈ థామస్‌ 1900ల్లో గొప్ప బ్యాడ్మింటన్‌ క్రీడాకారుడు. బ్యాడ్మింటన్‌ వరల్డ్‌ ఫెడరేషన్‌ సహ వ్యవస్థాపకుడు. 1939లో అంతర్జాతీయ బ్యాడ్మింటన్ సమాఖ్య (ప్రస్తుతం బ్యాడ్మింటన్ వరల్డ్ ఫెడరేషన్) సాధారణ సమావేశంలో అతని ఆలోచనకు మంచి స్పందన లభించింది. బ్యాడ్మింటన్‌లో ఓ ప్రపంచస్థాయి టోర్నమెంట్‌ ఉండాలని జార్జ్ అలాన్ థామస్‌ భావించి ‘థామస్‌ కప్‌’ టోర్నీకి ప్రణాళిక రచించాడు. థామస్‌ కప్‌నే ‘వరల్డ్స్‌  మెన్స్‌  టీమ్‌ ఛాంపియన్‌షిప్స్‌’ అని కూడా వ్యవహరిస్తారు.

మొదటి ‘థామస్‌ కప్‌’ తో పాటు మలేషియా ఇప్పటివరకు నాలుగు కైవసం చేసుకుంది. కాగా ఇండోనేషియా అత్యధికంగా 14 సార్లు ఈ కప్‌ గెలిచింది. చైనా 10 సార్లు, డెన్మార్క్‌ ఒక్కసారి సాధించాయి. 2014లో ఢిల్లీ వేదికగా జరిగిన ఈ అంతర్జాతీయ మెగా టోర్నీలో జపాన్‌ తొలిసారి కప్‌ను దక్కించుకుంది. ఇక భారత్‌ విషయానికొస్తే1952లో తొలిసారి ‘థామస్‌ కప్‌’లో పోటీ పడింది. రెండు సార్లు ఫైనల్‌ రౌండ్‌ వరకు వెళ్లింది. మూడుసార్లు క్వార్టర్‌ ఫైనల్స్‌., ఓసారి సెమీఫైనల్‌ వరకు వచ్చి వెనుదిరిగింది.

## థామస్‌కప్‌ విజేతగా భారత్
2022లో థామస్‌ కప్‌ టోర్నమెంట్ థాయ్‌లాండ్‌లోని బ్యాంకాక్‌లో మే 8 నుంచి 15 వరకు జరిగాయి. ఈ టోర్నమెంట్‌లో మొత్తం 29 దేశాలు పోటీ పడగా, 16 దేశాలు క్వాలిఫై అయ్యాయి. వాటిని నాలుగు గ్రూపులుగా విభజించించి పోటీలు నిర్వహించారు. టోర్నీ ఫైనల్లో చిరస్మరణీయమైన ప్రదర్శనతో థామస్‌ కప్‌ విజేతగా భారత్ నిలిచింది. థామ‌స్ క‌ప్ ఫైన‌ల్ మ్యాచ్‌లో మొత్తం రెండు డ‌బుల్స్, మూడు సింగిల్ మ్యాచ్‌లు ఉండ‌గా వ‌రుస‌గా మూడింటిలోనూ భార‌త్ గెలుపొందింది. దీంతో 73 ఏళ్ళ  త‌ర్వాత థామ‌స్ క‌ప్ ను భార‌తదేశం కైవసంచేసుకున్నట్టయింది.

ఈసారి థామస్‌ కప్‌లో భారత్‌ తరఫున మొత్తం పది మంది ప్రాతినిధ్యం వహించారు. వారు సింగిల్స్‌లో కిడాంబి శ్రీకాంత్‌ (ఆంధ్రప్రదేశ్‌), లక్ష్య సేన్‌ (ఉత్తరాఖండ్‌), హెచ్‌ఎస్‌ ప్రణయ్‌ (కేరళ), ప్రియాన్షు రజావత్‌ (మధ్యప్రదేశ్‌) పోటీపడ్డారు. ఇక డబుల్స్‌లో సాత్విక్‌ సాయిరాజ్‌ (ఆంధ్రప్రదేశ్‌)–చిరాగ్‌ శెట్టి (మహారాష్ట్ర), పంజాల విష్ణువర్ధన్‌ గౌడ్‌ (తెలంగాణ)–గారగ కృష్ణప్రసాద్‌ (ఆంధ్రప్రదేశ్‌), ఎం.ఆర్‌.అర్జున్‌ (కేరళ)–ధ్రువ్‌ కపిల (పంజాబ్‌)

బ్యాడ్మింటన్‌లో ప్రతిష్టాత్మక టోర్నమెంట్‌ థామస్‌ కప్‌ లో భారత్ కు స్వ‌ర్ణం సాధించిపెట్టిన ఆట‌గాళ్లు ల‌క్ష్య‌సేన్, సాత్విక్ సాయిరాజ్, చిరాగ్ శెట్టి, కిదాంబి శ్రీకాంత్ పలువిరిని  ప్రధానితో పాటు దేశప్రజలందరూ అభినందించారు.

## మూలాలు


వర్గం:బ్యాడ్మింటన్‌లో ప్రపంచ ఛాంపియన్‌షిప్‌లు
ఊర్వశి రౌతేలా

**ఊర్వశి రౌటేలా** (జననం 1994 ఫిబ్రవరి 25) ఒక భారతీయ నటి, మోడల్, ఆమె ప్రధానంగా హిందీ సినిమాలు, తెలుగు సినిమాలో కనిపిస్తుంది. మిస్ దివా యూనివర్స్ 2015 టైటిల్ గెలుచుకున్న తర్వాత ఆమె ప్రాముఖ్యతను సంతరించుకుంది, అయినప్పటికీ ఆమె భారతదేశానికి ప్రాతినిధ్యం వహిస్తున్న మిస్ యూనివర్స్ 2015 పోటీలో స్థానం పొందలేదు.

రౌతేలా 2013లో *సింగ్ సాబ్ ది గ్రేట్* (2013)తో తొలిసారిగా నటించింది, ఆ తర్వాత *[[సనమ్ రే]]* (2016). *గ్రేట్ గ్రాండ్ మస్తీ* (2016), *హేట్ స్టోరీ 4* (2018), *పాగల్‌పంతి* (2019), వంటి కొన్ని ప్రముఖ చిత్రాలలో కనిపించింది.

రౌతేలా కన్నడ సినిమా పరిశ్రమలో *మిస్టర్. ఐరావత*తో 2014లో, తమిళ సినిమాలోకి 2022లో* [[ది లెజెండ్]]*తో ప్రవేశించ్చింది.

## సినిమా కెరీర్
### అరంగేట్రం  , కెరీర్ ప్రారంభ (2013–2017)

ఊర్వశి *[[సింగ్ సాబ్ ది గ్రేట్]]* చిత్రంతో హిందీలో అరంగేట్రం చేసింది, అక్కడ ఆమె సన్నీ డియోల్ సరసన కథానాయికగా నటించింది. 
చిత్రం విడుదలైన తర్వాత, ఊర్వశి యో యో హనీ సింగ్ యొక్క అంతర్జాతీయ వీడియో ఆల్బమ్ *లవ్ డోస్*లో కనిపించింది, ఇది 2014 అక్టోబరులో విడుదలైంది.

వెంటనే, ఆమె కన్నడ చిత్రసీమలోకి అడుగుపెట్టింది, *[[Mr. ఐరావతం]]*. ఈ చిత్రానికి విమర్శకుల నుండి ప్రతికూల సమీక్షలు వచ్చినప్పటికీ, ఊర్వశి డ్యాన్స్ సీక్వెన్స్ ప్రశంసలు అందుకుంది. సునయన సురేష్, *[[ది టైమ్స్ ఆఫ్ ఇండియా]]* కోసం వ్రాస్తూ, "ఊర్వశి భావవ్యక్తీకరణ  , ఆమె కనిపించే కొన్ని సన్నివేశాలు  , పాటలలో ముఖ్యంగా తన నృత్యంతో తనదైన ముద్ర వేసింది." అని ఇంగ్లీషులో రాసారు.

## నటించిన సినిమాలు

## మూలాలు

## బయటి లింకులు
* 

వర్గం:భారతీయ సినిమా నటీమణులు
వర్గం:1994 జననాలు
ధగడ్ సాంబ

**ధగడ్‌ సాంబ** 2022లో విడుదలైన తెలుగు సినిమా. బీఎస్‌ రాజు సమర్పణలో ప్రవీణ క్రియేషన్స్‌ బ్యానర్‌పై ఆర్‌ఆర్‌బీహెచ్‌ శ్రీనుకుమార్‌ రాజు నిర్మించిన ఈ సినిమాకు ఎన్‌ఆర్‌ రెడ్డి దర్శకత్వం వహించాడు. సంపూర్ణేష్ బాబు, సోనాక్షి, జ్యోతి, చలాకీ చంటి ప్రధాన పాత్రల్లో నటించిన ఈ సినిమా ట్రైలర్‌ను మే 9న విడుదల చేసి, సినిమాను మే 20న విడుదల చేశారు.

## నటీనటులు
*సంపూర్ణేష్ బాబు
*సోనాక్షి వర్మ 
*జ్యోతి
*ఫిష్ వెంకట్
*మిర్చి మాధవి 
* ఆనంద్‌ భారతి 
*చలాకీ చంటి
*పి.డి రాజు 
*జబర్దస్త్ అప్పారావు

## సాంకేతిక నిపుణులు
*బ్యానర్:  ప్రవీణ క్రియేషన్స్‌
*నిర్మాత:  ఆర్‌.ఆర్‌.బీ.హెచ్‌. శ్రీనుకుమార్‌ రాజు
*కథ, స్క్రీన్‌ప్లే, దర్శకత్వం: ఎన్‌.ఆర్‌.రెడ్డి 
*సంగీతం: డేవిడ్‌. జి
*సినిమాటోగ్రఫీ:  ముజీర్‌ మాలిక్‌
*ఎడిటర్: కె.ఎ. వై.పాపారావు
*డాన్స్: బి.బాలు
*పి.ఆర్.ఒ: లక్ష్మీ నివాస్

## మూలాలు

వర్గం:తెలుగు హాస్య సినిమాలు
భూల్ భులయా 2

**భూల్‌ భులయా 2**, 2022లో హిందీలో విడుదలైన హారర్ కామెడీ సినిమా. టీ - సిరీస్ ఫిలిమ్స్, సినీ 1 స్టూడియోస్  బ్యానర్‌లపై భూషణ్ కుమార్, మురాద్ ఖేటని, క్రిషన్ కుమార్ నిర్మించిన ఈ సినిమాకు అనీస్‌ బాజ్మీ దర్శకత్వం వహించాడు. కార్తీక్ ఆర్యన్,  కియారా అద్వానీ, టబు ప్రధాన పాత్రల్లో నటించిన ఈ సినిమా మే 20న విడుదలైంది.
## నటీనటులు
*కార్తీక్ ఆర్యన్ - రుహన్ రాంధవా / రూహ్ బాబా  
* టబు - కనికా శర్మ 
* కియారా అద్వానీ - రీత్ ఠాకూర్ / మంజులిక 
* రాజ్‌పాల్ యాదవ్ - ఛోటే పండిట్‌ 
*అమర్ ఉపాధ్యాయ్ - ఉదయ్ పాఠక్‌, కనికా భర్త 
*సంజయ్ మిశ్రా - జ్యోతిషి బాబా 
*మిలింద్ గునాజీ - రుహబో 
*కర్మవీర్ చౌదరి - ముఖియా  
*రాజేష్ శర్మ - చౌదరి 
*సిద్ధాంత్ ఘెగద్మల్
*వ్యోమ నంది
* అనిల్ చరణ్‌జీత్

## మూలాలు

## బయటి లింకులు
* 

వర్గం:2022 సినిమాలు
వర్గం:హిందీ సినిమాలు
దోనెపూడి రమేష్ బాబు

**దోనెపూడి రమేష్‌ బాబు** తెలంగాణ రాష్ట్రానికి చెందిన రాజకీయ నాయకుడు. ఆయన 1994లో జరిగిన ఆంధ్రప్రదేశ్ శాసనసభ ఎన్నికల్లో వరంగల్‌ (ప్రస్తుతం వరంగల్‌ తూర్పు నియోజకవర్గం) నుండి ఎమ్మెల్యేగా గెలిచాడు.
## రాజకీయ జీవితం
డి. రమేష్ బాబు తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1994లో టీడీపీ తరపున వరంగల్‌  నియోజకవర్గం నుండి పోటీ చేసి తన సమీప ప్రత్యర్థి కాంగ్రెస్ అభ్యర్ధి టీ. పురుషోత్తం రావు పై 16439 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై అసెంబ్లీలోకి అడుగుపెట్టాడు. ఆయన అనంతరం తెలుగుదేశం పార్టీని విడి తెలంగాణ రాష్ట్ర సమితి పార్టీలో చేరాడు.

## మూలాలు

వర్గం:ఆంధ్రప్రదేశ్ శాసన సభ్యులు (1994)
షిమ్రాన్ హెట్‌మైర్

**షిమ్రాన్ హెట్‌మైర్‌** వెస్టిండీస్‌ దేశానికి చెందిన అంతర్జాతీయ క్రికెట్ క్రీడాకారుడు. ఆయన 2021లో ఐపీఎల్ లో ఢిల్లీ క్యాపిటల్స్  తరపున,  2022లో ఐపీఎల్ లో రాజస్తాన్ రాయల్స్ తరపున ప్రాతినిధ్యం వహించాడు. షిమ్రాన్ హెట్‌మయర్  2022లో జరిగిన ఐపీఎల్ వేలంలో రూ.8.50 కోట్లకు రాజస్తాన్ రాయల్స్ జట్టు కొనుగోలు చేసింది. 
## మూలాలు

వర్గం:క్రికెట్ క్రీడాకారులు
వాకాటి నారాయణ రెడ్డి

**వాకాటి నారాయణ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ప్రస్తుతం నెల్లూరు జిల్లా నుండి స్థానిక సంస్థల కోటాలో ఎమ్మెల్సీగా ప్రాతినిధ్యం వహించాడు.
## రాజకీయ జీవితం
వాకాటి నారాయణ రెడ్డి కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పనిచేసి 2011లో జరిగిన ఆంధ్రప్రదేశ్ శాసనమండలి ఎన్నికల్లో నెల్లూరు జిల్లా నుండి స్థానిక సంస్థల కోటాలో కాంగ్రెస్ తరపున ఎమ్మెల్సీగా ఎన్నికయ్యాడు. ఆయన అనంతరం ఆంధ్రప్రదేశ్ రాష్ట్ర విభజన అనంతరం తెలుగుదేశం పార్టీలో చేరాడు. వాకాటి నారాయణ రెడ్డి 2017లో రెండోసారి టీడీపీ తరపున ఎమ్మెల్సీగా ఎన్నికయ్యాడు. ఆయన అనంతరం భారతీయ జనతా పార్టీలో చేరి తిరిగి 2021లో తెలుగుదేశం పార్టీలో చేరాడు.

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:1962 జననాలు
వర్గం:ఆంధ్రప్రదేశ్ శాసనమండలి సభ్యులు
యండవల్లి శ్రీనివాసులు రెడ్డి

**యండవల్లి శ్రీనివాసులు రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ప్రస్తుతం ప్రకాశం జిల్లా, నెల్లూరు జిల్లా -చిత్తూరు జిల్లాల పట్టభద్రుల నియోజకవర్గం నుండి ఎమ్మెల్సీగా ప్రాతినిధ్యం వహించాడు.

## రాజకీయ జీవితం
యండవల్లి శ్రీనివాసులు రెడ్డి 2011లో జరిగిన ఆంధ్రప్రదేశ్ శాసనమండలి ఎన్నికల్లో ప్రకాశం జిల్లా-నెల్లూరు జిల్లా-చిత్తూరు జిల్లాల పట్టభద్రుల నియోజకవర్గం పీడీఎఫ్ అభ్యర్థిగా పోటీ చేసి తొలిసారి ఎమ్మెల్సీగా ఎన్నికయ్యాడు. ఆయన 2017లో రెండోసారి ప్రకాశం జిల్లా-నెల్లూరు జిల్లా-చిత్తూరు జిల్లాల నుండి వైసీపీ బలపరచిన పీడీఎఫ్ అభ్యర్థిగా పోటీ చేసి టీడీపీ అభ్యర్థి వేమిరెడ్డి పట్టాభిరామిరెడ్డి పై 3500 ఓట్ల మెజారిటీతో రెండోసారి ఎమ్మెల్సీగా ఎన్నికయ్యాడు.

## మూలాలు

వర్గం:1958 జననాలు
వర్గం:ఆంధ్రప్రదేశ్ శాసనమండలి సభ్యులు
వర్గం:ఆంధ్రప్రదేశ్ వ్యక్తులు
వర్గం:ఆంధ్రప్రదేశ్ రాజకీయ నాయకులు
సోహైల్ ఖాన్

**సోహైల్ సలీమ్ అబ్దుల్ రషీద్ ఖాన్** భారతదేశానికి చెందిన సినిమా నటుడు, దర్శకుడు, సినీ నిర్మాత, రచయిత. ఆయన బాలీవుడ్ నటుడు సల్మాన్ ఖాన్ తమ్ముడు.
## వివాహం
సోహైల్ ఖాన్ 1998లో సీమాఖాన్‌ను వివాహం చేసుకున్నాడు. ఆయనకు ఇద్ద‌రు పిల్ల‌లు నిర్వణ్ [12] యోహాన్ \ అస్లాం ఖాన్ ఉన్నారు. సోహైల్ - సీమాఖాన్‌ 2022లో ముంబైలోని స్పెష‌ల్ కోర్టులో విడాకులు తీసుకున్నారు.
## నటించిన సినిమాలు

## నిర్మాతగా

## మూలాలు

వర్గం:హిందీ సినిమా నటులు
వర్గం:హిందీ సినిమా దర్శకులు
వర్గం:హిందీ సినిమా నిర్మాతలు
వర్గం:హిందీ సినిమా రచయితలు
శ్రీ కృష్ణ మందిరం (పాకిస్థాన్)

**శ్రీ కృష్ణ మందిరం** లేదా **కృష్ణ టెంపుల్** పాకిస్తాన్ పంజాబ్ ప్రావిన్స్లో రావల్పిండి లోని సద్దార్ రావల్పిండి రైల్వే స్టేషన్ బజార్ మధ్య ఉంది.  ప్రస్తుతం ఇది రావల్పిండి, ఇస్లామాబాద్ లో ఉంది. ఇక్కడ హోలీ వంటి హిందూ పండుగలు, దీపావళి జరుపుకుంటారు.  
## చరిత్ర
ఆలయం 1897 లో కాంజీ మల్ రామ్ నిర్మించారు.
ఆలయ పరిసర ప్రాంతాల్లో నివసించే హిందువుల ప్రార్థనా ప్రాంతంగానే 1897 లో కాంజీ మాల్ నిర్మించాడు. విభజన సమయంలో కృష్ణా టెంపుల్ విభజన తరువాత 1947 లో మూసివేశారు కృష్ణ దేవాలయం 1949 లో ప్రారంభించబడింది. పాకిస్తాన్ ఉండటానికే నిర్ణయించుకున్న వారికి హిందువులకు స్థానిక హిందూ మతం అందజేశారు. అది ప్రార్థనా ప్రధాన ప్రాంతంగా మారింది  రావల్పిండి హిందువులు.

1970 లో, ఆలయ కాందిశీకుడు ట్రస్ట్ ఆస్తి బోర్డు ఆక్రమించాయి, స్థానిక వ్యాపారులు దానిని పరిసర ప్రాంతంలో కిరాయి ఇది.  హిందూ ధర్మం కమ్యూనిటీ ఆలయం భూమి ఈ ఆక్రమణకి వ్యతిరేకంగా నిరసన జరిగింది.
## పునరుద్ధరణ
2018 లో, పంజాబ్ ప్రభుత్వం ఆలయ పునరుద్ధరణ కోసం Rs20 మిలియన్ విడుదల చేసింది. పునరుద్ధరణ 2020 లో పూర్తయింది.
## మూలాలు


వర్గం:దేవాలయాలు
వర్గం:పాకిస్తాన్
రియానా సుక్లా

**రియానా సుక్లా**, ఒడిశాకు చెందిన సినిమా నటి. ఒడియా, హిందీ, పంజాబీ సినిమాలలో నటించింది. *కాశీ ఇన్ సెర్చ్ ఆఫ్ గంగా* అనే హిందీ సినిమాలో నటించి గుర్తింపు పొందింది. *ఇ దిల్ తాతే* దేలీ, *లైఫ్ కి ఐసి కి తైసి*, *మిస్టర్ ఎంబిఏ*, లక్నోవి *ఇష్క్* మొదలైన సినిమాలలో కూడా నటించింది.

## జననం
రియానా సుక్లా ఒడిశా రాష్ట్రంలోని కటక్‌ పట్టణంలో జన్మించింది.

## సినిమారంగం
2017లో *లైఫ్ కి ఐసీ కి తైసీ* అనే బాలీవుడ్ సినిమాలో ప్రధాన పాత్రలో నటించింది. తరువాత *కాశీ ఇన్ సెర్చ్ ఆఫ్ గంగా* అనే మరో బాలీవుడ్ సినిమాలో ఒక ముఖ్యమైన పాత్రను పోషించింది. తరువాత మరికొన్ని సినిమాలలో కూడా నటించింది.

### సినిమాలు

### వెబ్ సిరీస్

## మూలాలు

## బయటి లింకులు
* 

వర్గం:ఒరియా సినిమా నటీమణులు
వర్గం:జీవిస్తున్న ప్రజలు
వర్గం:ఒడిశా మహిళలు
మహాశ్వేతా రే

**మహాశ్వేతా రే**, ఒడిశాకు చెందిన టెలివిజన్ - సినిమా నటి. 8 ఒడిశా రాష్ట్ర చలనచిత్ర అవార్డులనుకూడా అందుకుంది.

## జీవిత చరిత్ర
మహాశ్వేతా రే 1962, జూలై 2న ఒడిశాలోని పూరీ పట్టణంలో జన్మించింది. తండ్రి రాజ్‌కిషోర్ రే రచయిత, విద్యావేత్త.

## వ్యక్తిగత జీవితం
మహాశ్వేతా రేకు శిరీష్ రౌత్రేతో వివాహం జరిగింది. వారికి రిషి అనే కుమారుడు ఉన్నాడు. 

## సినిమారంగం
తొలినాళ్ళలో సిసిర్ మిశ్రా సినిమాలకు పనిచేసింది. *అరణ్యర్ అధికార్* (1998), *కథా ఛిలో* (1994), *సజని గో సజని* (1991), *సుజన్ సఖి* (1995), *న్యాయచక్ర* (1991) మొదలైన సినిమాలకు పనిచేసింది. *కబేరి* (1983), *పూజ* (1981), *గౌరీ* (1979) సినిమాలలో నటనకు రాష్ట్ర అవార్డులు గెలుచుకుంది.

## సినిమాలు

* జగ హతరే పాఘా (2015)
* లేఖు లేఖి దేలి (2014)
* హత ధరి చాలుతా (2013)
* ము ఎకా తుమారా (2013)
* సూపర్ స్టార్ (2013)
* టార్గెట్ (2012)
* రాజా ఝియా సాతే హేగాలా భాబా (2011)
* కెమిటి ఎ బంధన్ (2010)
* తు థిలే మో దారా కహకు (2007)
* మో సునా పువా (2003)
* సబతా మా (2000)
* బౌ (1998)
* గోపా రే బధుచ్చి కాలా కన్హేయ్ (1995)
* కుల నందన్ (1994)
* కోతాచిలో (1994)
* అకుహ కథ (1994)
* సునా భౌజా (1993)
* భాగ్య హేట్ డోరో (1992)
* అగ్ని సంకట్ (1992)
* ఘరా మోర స్వర్గ (1992)
* ముక్తి తీర్థ (1992)
* కంధేయి (1990)
* జా దేవి సర్వ భూతేషు (1989)
* పంచు పాండవ్ (1989)
* గోలంగిరి (1987)
* బాగుల బాగులి (1986)
* పాకా కంబల్ పాట్ ఛోటా (1986)
* గృహలక్ష్మి (1985)
* సమయ్ బడా బల్వాన్ (1985)
* డోరా (1984)
* హీరా నీలా (1984)
* జగ బలియా (1984)
* కబేరి (1983)
* కళ్యాణి (1983)
* స్వప్న సాగర (1983)
* అశాంత గ్రహ (1982)
* హిసాబ్ నికాస్ (1982)
* అక్షి తృతీయ (1981)
* పూజ (1981)
* సీతా రాతి (1981)
* సెయి సురా (1981)
* టికే హస టికే లుహా (1981)
* బాట అబాట (1980)
* దండా బలుంగా (1980)
* జై మా మంగళ (1980)
* మా-ఓ-మమత (1980)
* గౌరీ (1979)
* నిజుమ్ రాతి రా సాథీ (1979)
* బాలిదాన్ (1978)
* జన్మదాత (1978)
* జిల్మిల్ (1978)
* కబీ సామ్రాట్ ఉపేంద్ర భంజా (1978)
* ప్రియతమా (1978)
* శంఖ మహూరి (1978)
* సతీ అనసూయ (1978)
* ప్రాణం ఖరేదు (22 SEP 1978)
* ఏ నుహెన్ కహానీ (1977)
* హీరా మోతీ మానికా (1976)
* సేసా శ్రబానా (1976)
* ఝుముకా (1975)

## మూలాలు

వర్గం:1962 జననాలు
వర్గం:జీవిస్తున్న ప్రజలు
వర్గం:ఒరియా సినిమా నటీమణులు
వర్గం:ఒడిశా మహిళలు
శివకృష్ణ దేవాలయం (సింగపూర్)

**శివకృష్ణ దేవాలయం**, సింగపూరులోని హిందూ దేవాలయం. ఈ దేవాలయంలో విష్ణువు, శివుడు ప్రధాన దేవుళ్ళు కాగా ఇతర దేవతలు కూడా కొలువై ఉన్నారు.

## చరిత్ర
1962లో కుంజుకృష్ణన్ అనే ప్రవాస భారతీయుడు సెంబావాంగ్ రోడ్‌లోని ఒక ప్రదేశంలో దేవతలను ప్రతిష్ఠింపజేసి, పూజలు చేసేవాడు. కొంతమంది టాక్సీ డ్రైవర్లు విశ్రాంతి కోసం ఆ ప్రాంతంలో గుమిగూడేవారు. కుంజుకృష్ణన్ మరణానంతరం, వేలాయుతం అనే వ్యక్తి ఆ ప్రాంతంలో మరికొంతమంది దేవతలను ప్రతిష్ఠింపజేవాడు. కొంతకాలం తరువాత దేవాలయానికి "శ్రీ శివ-కృష్ణ దేవాలయం" అని పేరు పెట్టారు.

1982లో, మార్సిలింగ్ రైజ్ వద్ద ఉన్న ప్రస్తుత ప్రదేశానికి దేవాలయం మార్చబడింది. ఇక్కడి భూమి వైశాల్యం దాదాపు 25000 చదరపు అడుగులు. 1982 నుండి 1987 వరకు వివిధ కమిటీలు దేవాలయ సంరక్షణను చేపట్టాయి.

1987లో కొత్త కమిటీ దేవాలయ బాధ్యతలు స్వీకరించిన వెంటనే శంకుస్థాపన కార్యక్రమాన్ని నిర్వహించింది. 1987 డిసెంబరు 9న "దేవాలయ శంకుస్థాపన" కార్యక్రమం జరిగింది, ఆ తర్వాత దేవాలయ నిర్మాణం జరిగింది. 1996 సెప్టెంబరు 1న దేవాలయ మొదటి సంప్రోక్షణ కార్యక్రమం జరిగింది. 2008 మార్చి 23న దేవాలయ రెండవ ప్రతిష్ఠాపన కార్యక్రమం జరిగింది.

## దేవాలయ దేవతలు
దేవాలయంలో ఈ కింది దేవతామూర్తులు ఉన్నారు.

* వినాయకుడు
* శివ-కృష్ణ (ప్రధాన దైవం)
* మురుగన్
* దుర్గ, శ్రీలక్ష్మి, సరస్వతి
* రాముడు, సీత, లక్ష్మణుడు
* ఆంజనేయడు
* అయ్యప్ప
* మరియమ్మ
* పెరియాచి
* ఇడుంబర్
* నాగమ్మ
* దక్షిణామూర్తి
* విశ్వనాథడు, విశాలాక్షి
* నందీశ్వరుడు
* కరుప్పరడు
* మునీశ్వరుడు
* మదురై వీరనుడు
* బైరవుడు
* చండికేశ్వరుడు
* నవగ్రహాలు

## సామాజిక కార్యకలాపాలు
ఇక్కడ సామాజిక, విద్యా, సాంస్కృతిక కార్యక్రమాలు నిర్వహించబడుతాయి. పూజలు, హోమాలు జరుగుతాయి.

## మూలాలు

## బయటి లింకులు
* దేవాలయ అధికారిక వెబ్‌సైట్

వర్గం:హిందూ దేవాలయాలు, సింగపూర్‌
వర్గం:సింగపూరు
వర్గం:హిందూ దేవాలయాలు
వర్గం:1962 స్థాపితాలు
చేజింగ్

**చేజింగ్** 2022లో విడుదల కానున్న తెలుగు సినిమా. తమిళంలో 'చేజింగ్' పేరుతో విడుదలైన ఈ సినిమాను అదే పేరుతో ఏషియాసిన్ మీడియా, జీవీఆర్ ఫిల్మ్ మేకర్స్  బ్యానర్‌లపై జి. వెంకటేశ్వరరావు, మదిలగన్ మునియండి నిర్మించిన ఈ సినిమాకు కె. వీరకుమార్ దర్శకత్వం వహించాడు. వరలక్ష్మి శరత్ కుమార్, బాల శరవణన్, సూపర్  సుబ్బరామన్ ప్రధాన పాత్రల్లో నటించిన ఈ సినిమా టీజర్‌ని హైదరాబాద్ ప్రసాద్ ల్యాబ్స్‌లో మే 16న దర్శకులు వి. సముద్ర, సూర్యకిరణ్, నిర్మాత రామ సత్యనారాయణ విడుదల చేశారు.
## నటీనటులు
*వరలక్ష్మి శరత్ కుమార్  
*బాల శరవణన్  
*సూపర్  సుబ్బరామన్
*మత్తియలగన్ మునియాండి
*ఇమ్మాన్ అన్నాచ్చి
*సోనా హైడెన్
*శంకర్ గురురాజా
*జెరాల్డ్

## సాంకేతిక నిపుణులు
*బ్యానర్లు:  ఏషియాసిన్ మీడియా
*నిర్మాతలు:  జి. వెంకటేశ్వరరావు, మదిలగన్ మునియండి 
*కథ, స్క్రీన్‌ప్లే, దర్శకత్వం:   కె. వీరకుమార్‌
*సంగీతం: దసి  
*సినిమాటోగ్రఫీ: ఈ. కృష్ణస్వామి
*పాటలు: చల్లా భాగ్యలక్ష్మీ, బండారు హనుమయ్య
*మాటలు: డాక్టర్ రాజశేఖర్ రెడ్డి
*ఎగ్జిక్యూటివ్ ప్రొడ్యూసర్: పరిటాల రాంబాబు
*పీఆర్వో: బి. వీరబాబు

## మూలాలు

## బయటి లింకులు
* 
వర్గం:2022 సినిమాలు
వర్గం:2022 తెలుగు సినిమాలు
సునయన

**సునయన** భారతదేశానికి చెందిన సినిమా నటి. ఆమె 2005లో తెలుగులో విడుదలైన 'కుమార్ Vs కుమారి' సినిమా ద్వారా సినీరంగంలోకి అడుగు పెట్టి తెలుగుతో పాటు తమిళ్, మలయాళం, కన్నడ సినిమాల్లో నటించింది.
## నటించిన సినిమాలు

### టెలివిజన్ సిరీస్

## మూలాలు

## బయటి లింకులు
*

వర్గం:1989 జననాలు
పంచకర్ల రమేష్ బాబు

**పంచకర్ల రమేష్‌ బాబు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009 & 2024లో పెందుర్తి నియోజకవర్గం నుండి, 2014లో యలమంచిలి నియోజకవర్గం నుండి ఎమ్మెల్యేగా ఎన్నికయ్యాడు. 

## రాజకీయ జీవితం
పంచకర్ల రమేష్‌ బాబు 2009లో  ప్రజారాజ్యం పార్టీ ద్వారా రాజకీయాల్లోకి వచ్చి 2009లో జరిగిన అసెంబ్లీ ఎన్నికల్లో ప్రజారాజ్యం తరపున పెందుర్తి నియోజకవర్గం నుండి పోటీ చేసి తొలిసారి ఎమ్మెల్యేగా గెలిచి అసెంబ్లీకి ఎన్నికయ్యాడు. ఆయన ప్రజారాజ్యం పార్టీ కాంగ్రెస్ లో విలీనమైన తరువాత ఆంధ్రప్రదేశ్ రాష్ట్ర విభజన తర్వాత కాంగ్రెస్ పార్టీకి రాజీనామా చేసి 2014 ఎన్నికల ముందు తెలుగుదేశం పార్టీలో చేరాడు.  

పంచకర్ల రమేష్‌ బాబు 2014లో జరిగిన ఎన్నికల్లో యలమంచిలి నియోజకవర్గం నుంచి టీడీపీ తరపున పోటీ చేసి రెండవసారి ఎమ్మెల్యేగా ఎన్నికయ్యాడు. ఆయన 2019 ఎన్నికల్లో ఎలమంచిలి నుంచి టీడీపీ అభ్యర్థిగా పోటీ చేసి తన సమీప ప్రత్యర్థి వైఎస్సార్‌సీపీ అభ్యర్థి కన్నబాబురాజు చేతిలో ఓడిపోయాడు.  రమేష్‌బాబు 2021 ఆగష్టు 28న తాడేప‌ల్లిలోని సీఎం క్యాంపు కార్యాల‌యంలో వైఎస్సార్ కాంగ్రెస్ పార్టీ అధ్యక్షుడు, ముఖ్య‌మంత్రి  వై.ఎస్. జగన్మోహన్ రెడ్డి సమక్షంలో వైయ‌స్ఆర్ సీపీలో చేరాడు. 

పంచకర్ల రమేష్ బాబు ఆ తరువాత జిల్లా వైఎస్ఆర్‌సీపీ పార్టీ అధ్యక్షుడిగా నియమితుడై, పార్టీలో జరుగుతున్న పరిణమాలకు మనస్తాపం చెంది 2023 జులై 13న విశాఖపట్నం జిల్లా అధ్యక్ష పదవితో పాటు వైఎస్ఆర్‌ కాంగ్రెస్ పార్టీ ప్రాథమిక సభ్యత్వానికి రాజీనామా చేసి, జులై 20న జనసేన పార్టీలో చేరాడు. 2024 సార్వత్రిక ఎన్నికల్లో తెలుగుదేశం, జనసేన, బీజేపీ కూటమిగా (ఎన్‌డీఏ) ఏర్పడడంతో జనసేన పార్టీకి పెందుర్తి నియోజకవర్గం కేటాయించడంతో ఆయన ఇక్కడి నుండి జనసేన అభ్యర్థిగా పోటీ చేసితన సమీప ప్రత్యర్థి వైసీపీ అభ్యర్థి అన్నంరెడ్డి అదీప్ రాజ్ చేతిలో 81,870 ఓట్ల మెజారిటీతో గెలిచాడు.

## మూలాలు

వర్గం:ఆంధ్రప్రదేశ్ శాసన సభ్యులు (2014)
లాఠీ (2022 సినిమా)

లాఠీ  2022లో విడుదలయిన తెలుగు సినిమా. రాణా ప్రొడక్షన్స్‌ బ్యానర్‌పై రమణ, నంద నిర్మించిన ఈ సినిమాకు ఎ.వినోద్‌ కుమార్‌  దర్శకత్వం వహించాడు.  విశాల్, సునయన ప్రధాన పాత్రల్లో నటించిన ఈ సినిమాను తమిళంతో పాటు తెలుగు, మలయాళం, కన్నడం, హిందీ భాషల్లో విడుదలయిన ఈ సినిమా ఫస్ట్ లుక్ పోస్టర్ ని  ఏప్రిల్ 6న విడుదల చేశారు.

## నటీనటులు
*విశాల్ 
*సునయన
*లిరీష్ రావ్
*ప్రభు
*తలైవాసల్ విజయ్
*మునిష్కాంత్
*రమణ
*ఎ. వెంకటేష్
*సన్నీ పిఎన్
*వినోద్ సాగర్
*మిషా ఘోషల్
*వినోదిని వైద్యనాథన్

## సాంకేతిక నిపుణులు
*బ్యానర్:  రాణా ప్రొడక్షన్స్‌ 
*నిర్మాత: రమణ, నంద  
*కథ, స్క్రీన్‌ప్లే, దర్శకత్వం:  ఎ.వినోద్‌ కుమార్‌ 
*సంగీతం: సామ్ సిఎ
*సినిమాటోగ్రఫీ:  కే. బాలసుబ్రమణియం
*ఫైట్స్: పీటర్ హెయిన్, దిలీప్ సుబ్బరాయన్
*ఎక్సిక్యూటివ్ ప్రొడ్యూసర్: బాల గోపి
*పీఆర్వో: వంశీ-శేఖర్

## మూలాలు

## బయటి లింకులు
*

వర్గం:2022 తెలుగు సినిమాలు
వర్గం:విశాల్ నటించిన సినిమాలు
ముప్పలనేని శేషగిరి రావు

**ముప్పలనేని శేషగిరి రావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1994లో ఆంధ్రప్రదేశ్ అసెంబ్లీ ఎన్నికల్లో బాపట్ల నియోజకవర్గం నుండి ఎమ్మెల్యేగా ఎన్నికయ్యాడు. అతను ఆంధ్రప్రదేశ్ మాజీ శాసన మండలి సభ్యులు, మాజీ శాసనసభ్యుడు,పూర్వ బాపట్ల ఎడ్యుకేషన్ సొసైటీ అధ్యక్షులు, బలిపీఠం సినిమా నిర్మాత.

## జీవిత విశేషాలు
ముప్పలనేని శేషగిరిరావు 1933లో నర్సాయపాలెం లోని వ్యవసాయ కుటుంబంలో జన్మించారు. 1952 లో మాజీ పార్లమెంటు సభ్యుడు ఎన్.జి.రంగా చల్లపల్లి వద్ద స్థాపించిన రాజకీయ పాఠశాలలో చేరాడు. ఆర్థిక, వ్యవసాయ, విద్యారంగాలలో జ్ఞానాన్ని సంపాదించిన అతను 1981లో శాసన మండలి సభ్యునిగా ఎన్నకయ్యాడు.

## రాజకీయ జీవితం
ముప్పలనేని శేషగిరిరావు కాంగ్రెస్ పార్టీ ద్వారా రాజకీయాల్లోకి వచ్చి వివిధ హోదాల్లో పనిచేసి 1981 నుంచి 1985 వరకు ఎమ్మెల్సీగా పనిచేశాడు. ఆయన అనంతరం తెలుగుదేశం పార్టీలో చేరి 1994లో జరిగిన అసెంబ్లీ ఎన్నికల్లో టీడీపీ తరపున బాపట్ల నియోజకవర్గం నుండి ఎమ్మెల్యేగా ఎన్నికయ్యాడు. శేషగిరిరావుకు 1999 ఎన్నికల్లో టిడిపి టికెట్ దక్కకపోవడంతో కాంగ్రెస్‌లో చేరి 1999లో ఎన్నికల్లో పోటీ చేసి ఓటిమి చెందాడు. ఆయన ఆ తరువాత గుంటూరు జిల్లా కాంగ్రెస్ కమిటీ అధ్యక్షుడిగా, రాష్ట్ర ప్రధాన కార్యదర్శిగా, బాపట్ల ఎడ్యుకేషన్ సొసైటీ అధ్యక్షుడిగా పనిచేశాడు. 
## మరణం
ముప్పలనేని శేషగిరిరావు 2019 నవంబరు 18న అనారోగ్యంతో బాధపడుతూ హైదరాబాద్‌లోని ఓ ప్రైవేట్‌ ఆసుపత్రిలో చికిత్స పొందుతూ మరణించాడు.
## మూలాలు

వర్గం:2019 మరణాలు
వర్గం:1933 జననాలు
వర్గం:ఆంధ్రప్రదేశ్ శాసనమండలి సభ్యులు
వర్గం:ఆంధ్రప్రదేశ్ శాసన సభ్యులు (1994)
వర్గం:తెలుగుదేశం పార్టీ రాజకీయ నాయకులు
మంతెన అనంత వర్మ

**మంతెన అనంత వర్మ**  ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1999లో ఆంధ్రప్రదేశ్ అసెంబ్లీ ఎన్నికల్లో బాపట్ల నియోజకవర్గం నుండి ఎమ్మెల్యేగా ఎన్నికయ్యాడు.
## రాజకీయ జీవితం
మంతెన అనంత వర్మ తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1999లో జరిగిన అసెంబ్లీ ఎన్నికల్లో టీడీపీ తరఫున బాపట్ల నియోజకవర్గం నుండి పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2004లో ఎన్నికల్లో టీడీపీ తరపున పోటీ చేసి ఓడిపోయాడు.  మంతెన అనంత వర్మ 2021 ఏప్రిల్ 7న తాడేప‌ల్లిలోని సీఎం క్యాంపు కార్యాల‌యంలో వైఎస్సార్ కాంగ్రెస్ పార్టీ అధ్యక్షుడు, ముఖ్య‌మంత్రి  వై.ఎస్. జగన్మోహన్ రెడ్డి సమక్షంలో వైయ‌స్ఆర్ సీపీలో చేరాడు.

## మూలాలు

వర్గం:ఆంధ్రప్రదేశ్ శాసన సభ్యులు (1999)
వర్గం:తెలుగుదేశం పార్టీ రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వి.జి.సిద్ధార్థ

**వి.జి సిద్ధార్థ** భారతదేశానికి చెందిన వ్యాపారవేత్త. ఆయన కేఫ్ కాఫీ డే వ్యవస్థాపకుడు, ఛైర్మన్ అండ్ మేనేజింగ్ డైరెక్టర్.
## జీవిత నేపథ్యం
వి.జి. సిద్ధార్థ కర్ణాటక రాష్ట్రం, చిక్మగుళురులో జన్మించాడు. ఆయన గ్రాడ్యుయేషన్ పూర్తి చేసి ముంబయిలో బొంబాయి స్టాక్ ఎక్స్ఛేంజ్ ప్రెసిడెంట్, జేఎం క్యాపిటల్ అధినేత  మహేష్ కంపానీ వద్ద స్టాక్మార్కెట్ లో మెలకువలు నేర్చుకున్నాడు.  ఆయన తరువాత ముంబయి నుంచి తిరిగి బెంగళూరు చేరుకొని ఏడున్నర లక్షలతో శివన్ సెక్యూరిటీస్ అనే స్టాక్ బ్రోకింగ్ కంపెనీని ప్రారంభించి అక్కడ వచ్చిన లాభాలతో చిక్మగళూరులో కాఫీ తోటలు కొన్నాడు. కొన్నాళ్లకు శివన్ సెక్యూరిటీస్ వే2 వెల్త్​గా మారింది. 

సిద్ధార్థ కుటుంబానికి 12 వేల ఎకరాలకు పైగా కాఫీ తోటలు ఉండడంతో రిటైల్ మార్కెట్లోకి అడుగుపెట్టాలనుకొని 1992లో అమాల్గమేటెడ్ బీన్ కాఫీ ట్రేడింగ్ కంపెనీని ప్రారంభించి విదేశాలకు కాఫీ ఎగుమతి చేసి కేవలం రెండేళ్లలోనే దేశంలోని అతిపెద్ద కాఫీ ఎగుమతిదారుగా కంపెనీని నిలబెట్టాడు. 

### కెఫే కాఫీ డే
సిద్ధార్థ 1996లో బెంగళూరులో బ్రిగేడ్ రోడ్లో కెఫే కాఫీ డే పేరుతో తొలి రిటైల్ అవుట్​లెట్ ప్రారంభించి ఒక కాఫీ, గంట ఇంటెర్నెట్​కు రూ.100 వసూలు చేయడంతో ఇది విశేష ఆదరణ పొంది  ఇతర ప్రాంతాలకూ దీన్ని విస్తరించి దేశంలో అతిపెద్ద కాఫీ చైన్​గా అభివృద్ధి చేశాడు. కెఫే కాఫీ డే   2019 నాటికీ  దేశవ్యాప్తంగా 17వందల కెఫేలు, 48 వేల వెండింగ్ మిషన్లు ఈ సంస్థకు ఉన్నాయి. వియన్నా, చెక్రిపబ్లిక్, మలేషియా, నేపాల్, ఈజిప్టు లాంటి దేశాల్లో  కాఫీడే శాఖలున్నాయి. 

### మైండ్ ట్రీ
సిద్ధార్థ ఆతిథ్య రంగంలోని ప్రముఖ ఐటీ సంస్థ మైండ్ ట్రీలో 1999లో రూ.340 కోట్లతో వాటాలు కొనుగోలు చేసి 2019లో మైండ్​ట్రీలో వాటాలను రూ.3 వేల కోట్లకు అమ్మేశాడు.
### వివాహం
సిద్ధార్థ  కర్ణాటక మాజీ ముఖ్యమంత్రి ఎస్.ఎం.కృష్ణ కుమార్తె మాళవిక కృష్ణను 1996లో వివాహం చేసుకున్నాడు. వీరికి ఇద్దరు కుమారులు అమర్త్య హెగ్డే, ఇషాన్ హెగ్డే ఉన్నారు.

### ఐటీ దాడులు
సిద్ధార్థ కంపెనీల్లో  2017లో ఆదాయపన్ను శాఖ సోదాలు చేపట్టింది. ముంబయి, బెంగళూరు, చిక్​మగళూరులోని కాఫీ డే దుకాణాలు, ఎస్టేట్​లపై అధికారులు దాడులు నిర్వహించి రూ.650 కోట్ల విలువైన అక్రమాస్తులు గుర్తించి స్వాధీనం చేసుకున్నారు. పన్ను ఎగవేత రూపంలో వివాదాల్లో చిక్కుకున్నాడు.

## మరణం
సిద్ధార్థ 29 జులై 2019న బెంగళూరు నుంచి సకలేశ్​పుర్ బయలుదేరి మధ్యలో మంగళూరు వైపు వెళ్లాలని వాహన డ్రైవర్​కు సూచించడంతో దక్షిణ కన్నడ జిల్లా కోటెపుర ప్రాంతంలో నేత్రావది నది వంతెనపై ప్రయాణిస్తున్న సమయంలో కారు నిలిపివేయాలని డ్రైవర్​ను  ఆదేశించాడు. ఆయన కారు దిగి ఒంటరిగా వంతెనపై నడుస్తూ ఫోన్ మాట్లాడుతూ కనిపించకుండాపోవడంతో డ్రైవర్ పోలీసులకు ఫిర్యాదు చేశాడు. 36గంటల గాలింపు చర్యల తర్వాత నదిలో జులై 31న మృతదేహం లభ్యమైంది. సిద్దార్థ ఆత్మహత్య చేసుకున్నట్టు పోలీసులు నిర్దారించారు.

## మూలాలు

వర్గం:1959 జననాలు
వర్గం:2019 తెలుగు సినిమాలు
కొక్కిరాల ప్రేమ్ సాగర్ రావు

**కొక్కిరాల ప్రేమ్ సాగర్ రావు** తెలంగాణ రాష్ట్రానికి చెందిన రాజకీయ నాయకుడు. అతను ఉమ్మడి ఆంధ్రప్రదేశ్ రాష్ట్రంలో ఎమ్మెల్సీగా పనిచేశాడు. 2023లో జరిగిన శాసనసభ ఎన్నికల్లో మంచిర్యాల నియోజకవర్గం నుండి పోటీ చేసి  తన సమీప ప్రత్యర్థి బీఆర్‌ఎస్‌ అభ్యర్థి నడిపెల్లి దివాకర్‌రావుపై 66,116 ఓట్ల మెజారిటీతో ఎమ్మెల్యేగా గెలిచాడు.

ప్రేమ్‌సాగర్‌రావుని 2025 అక్టోబర్ 31న తెలంగాణ రాష్ట్ర పౌరసరఫరాల సంస్థ చైర్మన్‌గా నియమిస్తూ రాష్ట్ర ప్రభుత్వం ఉత్తర్వులు జారీ చేసింది.
## నిర్వహించిన పదవులు
*పీసీసీ సభ్యుడు - 1999 నుండి 2002
*పీసీసీ కార్యదర్శి - 2002 నుండి 2005
*టీటీడీ బోర్డు సభ్యుడు - 2004 నుండి 2006
*ఆదిలాబాద్ జిల్లా డీసీసీబీ చైర్మన్ - 2005 నుండి 2007
*ఆదిలాబాద్ జిల్లా స్థానిక సంస్థల ఎమ్మెల్సీ - 2007నుండి 2013
* ఏఐసీసీ సభ్యుడు - 2018 నుండి ప్రస్తుతం  
 
## మూలాలు

వర్గం:భారత జాతీయ కాంగ్రెస్ నాయకులు
వర్గం:1960 జననాలు
వర్గం:తెలంగాణ శాసన సభ్యులు (2023)
గడ్డం అరవింద్ రెడ్డి

**గడ్డం అరవింద్‌ రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో రెండుసార్లు మంచిర్యాల నియోజకవర్గం నుండి ఎమ్మెల్యేగా పని చేశాడు.
## రాజకీయ జీవితం
గడ్డం అరవింద్‌ రెడ్డి తెలంగాణ ఉద్యమ సమయంలో తెలంగాణ రాష్ట్ర సమితి పార్టీ ద్వారా రాజకీయాల్లోకి వచ్చి 2009లో నియోజకవర్గాల పునర్విభజనలో భాగంగా నూతనంగా ఏర్పాటైన  మంచిర్యాల నియోజకవర్గం నుండి టీఆర్ఎస్ తరపున పోటీ చేసి తన సమీప ప్రత్యర్థి కాంగ్రెస్ అభ్యర్థి నడిపల్లి దివాకర్ రావు పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2010లో జరిగిన ఉప ఎన్నికల్లో టీడీపీ అభ్యర్థి గొనె  హనుమంత రావు గెలిచి రెండవసారి ఎమ్మెల్యేగా ఎన్నికయ్యాడు.  

గడ్డం అరవింద్‌ రెడ్డి 2014లో తెలంగాణ  ప్రత్యేక రాష్ట్రం ఏర్పడిన తర్వాత  టిఆర్ఎస్ నుం విడి కాంగ్రెస్ పార్టీలో చేరాడు. ఆయన 2014లో తెలంగాణ శాసనసభకు జరిగిన తొలి అసెంబ్లీ ఎన్నికల్లో కాంగ్రెస్ పార్టీ తరపున పోటీ చేసి తన సమీప టిఆర్ఎస్ అభ్యర్థి నడిపల్లి దివాకర్ రావు చేతిలో ఓడిపోయాడు. ఆయన 2018లో తిరిగి కాంగ్రెస్ టికెట్ ఆశించిన దక్కకపోవడంతో తిరిగి తెలంగాణ రాష్ట్ర సమితి పార్టీలో చేరాడు.

## మూలాలు

వర్గం:భారత జాతీయ కాంగ్రెస్ నాయకులు
ఆర్.పి.భంజ్ దేవ్

**రాజేంద్ర ప్రతాప్ భంజ్‌దేవ్‌** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన మూడుసార్లు సాలూరు నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
ఆర్‌.పి. భంజ్‌దేవ్‌ తెలుగుదేశం పాటికి ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1989లో సాలూరు నియోజకవర్గం నుండి టీడీపీ అభ్యర్థిగా పోటీ చేసి ఓడిపోయాడు. ఆయన తరువాత 1994, 1999, 2004లో జరిగిన అసెంబ్లీ ఎన్నికల్లో వరుసగా మూడుసార్లు ఎమ్మెల్యేగా గెలిచి హ్యాట్రిక్ సాధించాడు. ఆర్‌.పి. భంజ్‌దేవ్‌ 2009లో ఎన్నికల్లో పోటీ చేయలేదు, ఆయన తిరిగి 2014, 2019లో జరిగిన అసెంబ్లీ ఎన్నికల్లో వైఎస్సార్‌సీపీ అభ్యర్థి పీడిక రాజన్నదొర చేతిలో ఓటమిపాలయ్యాడు.

## మూలాలు

వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2004)
వర్గం:తెలుగుదేశం పార్టీ రాజకీయ నాయకులు
బీద మస్తాన్ రావు

**బీద మస్తాన్‌రావు** ఆంధ్రప్రదేశ్ కు చెందిన వైఎస్ఆర్ కాంగ్రెస్ పార్టీ రాజకీయ నేత.

## జననం, విద్యాభాస్యం
ఇతడు  జులై 2, 1958లో పొట్టిశ్రీరాములు నెల్లూరు జిల్లా అల్లూరు మండలం ఇస్కపల్లి గ్రామంలో జన్మించాడు. ఆయన  బీకాం, సీఏ(ఇంటర్‌) వరకు చదివాడు.  
## రాజకీయ జీవితం
బీద మస్తాన్ రావు తెలుగుదేశం పార్టీ ద్వారా రాజకీయాల్లోకి వచ్చి మొదట బోగోలు మండలం జెడ్‌పీటీసీ సభ్యుడిగా, ఆ తరువాత 2009 ఎన్నికల్లో కావలి నియోజకవర్గం నుంచి టీడీపీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికై శాసనసభలో బీసీ సంక్షేమ కమిటీ సభ్యుడిగా, కార్మిక, పరిశ్రమల, ఉపాధి శిక్షణ, పర్యాటక, సాంకేతిక సమాచార విభాగాల స్టాండింగ్‌ కమిటీ చైర్మన్‌గా పని చేశాడు. ఆయన 2014 ఎన్నికల్లో తిరిగి పోటీ చేసి తన సమీప ప్రత్యర్థి వైసీపీ అభ్యర్థి రామిరెడ్డి ప్రతాప్ కుమార్ రెడ్డి చేతిలో ఓటమిపాలయ్యాడు. 

బీద మస్తాన్ రావు 2019లో జరిగిన పార్లమెంట్ ఎన్నికల్లో నెల్లూరు నుంచి పోటీ చేసి ఓడిపోయాడు. అప్పటినుంచి ఆయన క్రియాశీల రాజకీయాలకు దూరంగా ఉంటూ అధికార పార్టీ అయిన వైఎస్సార్ కాంగ్రెస్ పార్టీకి దగ్గరవుతూ వచ్చాడు. 2020లో తాను రాజకీయాలకు వీడ్కోలు పలుకుతున్నట్లు, శాసనసభకు కానీ, లోక్ సభకు కానీ పోటీ చేయనని తెలిపాడు. 2022లో వైఎస్సార్ కాంగ్రెస్ పార్టీ తరపున రాజ్యసభకు ఎంపికయ్యాడు. 

వైఎస్సార్సీపీ 2024 శాసనసభ ఎన్నికలలో రాష్ట్రంలో అధికారం కోల్పోయాక బీద మస్తాన్ రావు వైసీపీ పార్టీకి, రాజ్యసభ సభ్యత్వానికి ఆగష్టు 29న రాజీనామా చేశాడు. ఆయన అక్టోబరు 9న ముఖ్యమంత్రి నారా చంద్రబాబు నాయుడు సమక్షంలో తెలుగుదేశం పార్టీలో చేరాడు.

## విద్యాభ్యాసం
ఇతడు బీకాం, సీఏ(ఇంటర్‌) చదివాడు 

## మూలాలు

వర్గం:1958 జననాలు
వర్గం:నెల్లూరు జిల్లా రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
శివాలయం (హైదరాబాద్, పాకిస్తాన్)

**శివాలయం, హైదరాబాద్** లేదా **శివశంకర్ మహాదేవ్ ఆలయం** లేదా **గోస్వామిపర్షోతం గిర్ చెలా గోస్వామి నిహాల్ గిర్ దేవాలయం** పాకిస్తాన్‌లోని సింధ్ ప్రావిన్స్‌లోని హైదరాబాద్ జిల్లాలో తండో వాలి ముహమ్మద్ ప్రాంతంలో ఉన్న ఒక హిందూ దేవాలయం. శివుడు ప్రధాన దైవం కలిగిన పురాతన దేవాలయం.
## చరిత్ర
ఈ ఆలయాన్ని 1895లో నిర్మించారు. తర్వాత దీనిని 1945లో పునర్నిర్మించారు. పాకిస్తాన్ ఏర్పడిన తర్వాత ఆలయం చాలా కాలంగా పనిచేయకపోవడంతో దాని పరిసర ప్రాంతాలు ఆక్రమణకు గురయ్యాయి.  2021లో, ఆలయం పునరుద్ధరించబడింది.
## మూలాలు


వర్గం:దేవాలయాలు
వర్గం:పాకిస్తాన్
నిరంజన్ రెడ్డి

**సిర్గాపుర్ నిరంజన్‌రెడ్డి** తెలంగాణ రాష్ట్రానికి చెందిన న్యాయవాది, సినీ నిర్మాత, రాజకీయ నాయకుడు. ఆయనను 2022 మే 17న వైఎస్సార్‌సీపీ తరపున రాజ్యసభ అభ్యర్థిగా ప్రకటించింది.
## జననం, విద్యాభాస్యం
నిరంజన్‌రెడ్డి 1970 జూలై 23న తెలంగాణ రాష్ట్రం, నిర్మల్ జిల్లా, దిలావర్‌పూర్‌ మండలం, సిర్గాపూర్ గ్రామంలో విద్యాసాగర్ రెడ్డి, విజయ లక్ష్మి దంపతులు జన్మించాడు. ఆయన హైదరాబాద్‌లో ఉన్నత విద్యంతా పూర్తి చేసి పుణెలోని సింబయాసిస్‌ లా కాలేజీలో న్యాయవిద్య పూర్తి చేశాడు.

## వృత్తి జీవితం
నిరంజన్‌రెడ్డి సింబయాసిస్‌ లా కాలేజీలో ఐదేళ్ల లా కోర్సు పూర్తి చేసి ఉమ్మడి ఆంధ్రప్రదేశ్ హైకోర్టులో సీనియర్‌ న్యాయవాదులు ఒ.మనోహర్‌రెడ్డి, కె.ప్రతాప్‌ రెడ్డి వద్ద జూనియర్‌గా పనిచేసి రాజ్యాంగపరమైన అంశాలతోపాటు వేర్వేరు చట్టాలపై 1992 నుంచి హైకోర్టులో, 1994 నుండి సుప్రీం కోర్టులో న్యాయవాదిగా ప్రాక్టీస్‌ మొదలు పెట్టాడు. 2016లో ఉమ్మడి ఆంధ్రప్రదేశ్ హైకోర్టులో ఆయనకు సీనియర్‌ న్యాయవాది హోదాను కల్పించింది. తెలంగాణ, ఆంధ్రప్రదేశ్ ప్రభుత్వాల తరఫున పలు కేసుల్లో స్పెషల్‌ సీనియర్‌ కౌన్సిల్‌గా సేపని చేసి, రాష్ట్ర విభజన అనంతరం వైసీపీ అధికారంలోకి వచ్చిన తర్వాత ఆంధ్రప్రదేశ్ ప్రభుత్వ ప్రత్యేక న్యాయవాదిగా నియమితుడయ్యాడు.

## రాజకీయ జీవితం
నిరంజన్‌రెడ్డిని వైఎస్సార్‌సీపీ తరపున రాజ్యసభ అభ్యర్థిగా 2022 మే 17న ప్రకటించింది.
## నిర్మించిన సినిమాలు
ఆయన 2002లో హైదరాబాదులో మ్యాట్నీ ఎంటర్‌టైన్‌మెంట్ తెలుగు సినీ నిర్మాణ సంస్థను స్థాపించాడు. ఆయన మొదట దిల్ రాజు సినీ నిర్మాణ సంస్థ శ్రీ వెంకటేశ్వర క్రియేషన్స్ కు అనుబంధ సంస్థగా ఈ మ్యాట్నీ ఎంటర్‌టైన్‌మెంట్ ప్రారంభించాడు. ఈ సంస్థ 2010లో *[[మరో చరిత్ర (2010 సినిమా)|మరో చరిత్ర]]*, 2011లో *[[గగనం (సినిమా)|గగనం]]* సినిమాలను నిర్మించి ఆ తరువాత, పూర్తిస్థాయి సినీ నిర్మాణ సంస్థగా ఏర్పడి, 2016లో *[[క్షణం (సినిమా)|క్షణం]]*, 2017లో *[[ఘాజీ]]* వంటి అవార్డు పొందిన సినిమాలను నిర్మించింది.

## మూలాలు

## బయటి లింకులు
* 

వర్గం:1970 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:తెలంగాణ వ్యక్తులు
వర్గం:ఆంధ్రప్రదేశ్ నుండి ఎన్నికైన రాజ్యసభ సభ్యులు
సాయి మంజ్రేకర్

**సాయి మంజ్రేకర్‌** భారతదేశానికి చెందిన సినిమా నటి. ఆమె దబంగ్ 3 సినిమా ద్వారా సినీరంగంలోకి అడుగుపెట్టి హిందీతో పాటు తెలుగు సినిమాల్లో నటించింది. ఆమె బాలీవుడ్ నటుడు, స్ర్కీన్‌ రైటర్‌, నిర్మాత, దర్శకుడు మహేష్ మంజ్రేకర్ కుమార్తె.
### నటించిన సినిమాలు

### మ్యూజిక్  వీడియో

## మూలాలు

## బయటి లింకులు
* 
* 

వర్గం:1998 జననాలు
మేధా మంజ్రేకర్

**మేధా మంజ్రేకర్‌** భారతదేశానికి చెందిన మరాఠి సినిమా నటి, నిర్మాత. ఆమె 2016లో నానా పటేకర్ సరసన నటించిన 'నటసామ్రాట్' సినిమా ద్వారా మంచి గుర్తింపునందుకుంది. ఆమె బాలీవుడ్ నటుడు, స్ర్కీన్‌ రైటర్‌, నిర్మాత, దర్శకుడు మహేష్ మంజ్రేకర్ భార్య.
## నటించిన సినిమాలు

## మూలాలు

## బయటి లింకులు
* 

వర్గం:1967 జననాలు
వర్గం:హిందీ సినిమా నటీమణులు
రేపల్లె రెవెన్యూ డివిజను

**రేపల్లె  రెవెన్యూ డివిజన్‌** ఆంధ్రప్రదేశ్ రాష్ట్రం, బాపట్ల జిల్లాలోని ఒక పరిపాలనా విభాగం. రేపల్లె కేంద్రంగా 2022 మే 9న 9 మండలాలతో కొత్తగా రేపల్లె డివిజన్‌ను ఏర్పాటు చేస్తూ ప్రభుత్వం 2022 ఆగస్టు 5 న   తుది నోటిఫికేషన్ విడుదల చేసింది. ఈ డివిజ‌న్‌లో రేప‌ల్లెతో పాటు వేమూరు అసెంబ్లీ నియోజ‌కవ‌ర్గాల ప‌రిధిలోని మండ‌లాలు కొన‌సాగ‌నున్నాయి.

## డివిజను లోని మండలాలు
రేపల్లె  రెవెన్యూ డివిజనులోని మండలాలు

## మూలాలు

వర్గం:2022 స్థాపితాలు
వర్గం:బాపట్ల జిల్లా రెెవెన్యూ డివిజన్లు
వర్గం:2022లో ఏర్పడిన ఆంధ్రప్రదేశ్ రెవెన్యూ డివిజన్లు
మన ఊరు - మన చరిత్ర

**మన ఊరు - మన చరిత్ర** అనేది తెలంగాణ సాహిత్య అకాడమి రూపొందించిన కార్యక్రమం. తెలంగాణ రాష్ట్రంలోని ప్రతీ విద్యార్థి ఒక చరిత్రకారుడు కావాలని, వారు పుట్టి, పెరిగిన ఊరికి సంబంధించిన ప్రతీ అంశాన్ని సున్నితంగా పరిశీలించి రాబోయే తరాల వారికి తమ గ్రామచరిత్రను పుస్తకం రూపంలో అందించాలన్న ఉద్దేశ్యంతో *మన చరిత్ర మనమే రాసుకుందాం* అనే నేపథ్యంతో తెలంగాణ ప్రభుత్వ ఆధ్వర్యంలో ఈ కార్యక్రమం రూపొందించబడింది. 2022 మార్చి 29న నల్గొండ పట్టణంలోని ఎన్జీ కళాశాలలో ఈ కార్యక్రమం ప్రారంభించబడింది.

## ప్రణాళిక
తెలంగాణ రాష్ట్రం ఏర్పడిన తరువాత తెలంగాణ చరిత్ర, సంస్కృతి గురించి అధ్యయనం చేయాల్సిన అవసరాన్ని గుర్తించిన తెలంగాణ ప్రభుత్వం ఆ దిశగా అనేక కార్యక్రమాలను, సదస్సులను, పరిశోధలను నిర్వహించింది. ప్రాథమిక స్థాయినుండే విద్యార్థులు తమ ఊరు గురించి భౌగోళిక విశిష్టతలు, సామాజిక, ఆర్థిక, సాంస్కృతిక విషయాలను తెలుసుకుంటే బాగుంటుందన్న ఆలోచన చేసింది. అందుకు విద్యార్థులే పరిశోధకులుగా ఈ కార్యక్రమాన్ని రూపొందించింది.

ఊరు ఎప్పుడు పుట్టింది, ఎలాంటి రూపం తీసుకుందో పరిశోధనాత్మకంగా ప్రతీ ఒక్క విద్యార్థి విశ్లేషించడంతోపాటు, తెలంగాణ ఉద్యమంలో అమరులైన వీరుల గురించి ఇప్పటి వరకు చరిత్రకు దొరకని అంశాలను వీరతెలంగాణ సాయుధపోరాట అంశాలతో వచ్చిన చరిత్రను ఆధారంగా చేసుకొని తెలంగాణ సాహిత్య అకాడమీ నుండి పుస్తకాలు ప్రచురిస్తారు.

గ్రామ చరిత్ర, దేవాలయాలు-వాటి ప్రాచీనత, శాసనాలు, పాత నిర్మాణ అవశేషాలు, రాష్ట్ర అవతరణ తర్వాత వేగవంతంగా జరిగిన పనులు, వ్యవసాయ పంటలు, పరిశ్రమలు, చేతివృత్తులు, రవాణా సౌకర్యాలు, రహదార్లు-రోడ్లు, వ్యాపారాలు, వాహనాలు, కులాలు, మతాలు, పండుగలు, ఆటపాటలు, గ్రామం నుంచి ఉన్నత స్థాయికి ఎదిగిన వారి చరిత్ర, తెలంగాణ పోరాటయోధులు మొదలైన అంశాలు నిక్షిప్తం చేస్తారు.

## ప్రారంభం
తెలంగాణ గత చరిత్రను, సంస్కృతి, సంప్రదాయాలను, జీవన విధానాన్ని తెలిపే ఆధారాలు, శిలాశాసనాలు ఇప్పటికీ ఉమ్మడి నల్గొండ జిల్లా ఏదో ఒకచోట లభిస్తూనే ఉన్నాయి. అంతటి చరిత్ర గలిగిన నల్గొండ జిల్లా విద్యార్ధులు చరిత్ర రచనలో రాష్ట్రవ్యాప్తంగా ఉన్న విద్యార్థులకు స్ఫూర్తిగా నిలువాలన్న ఉద్దేశ్యంతో 2022 మార్చి 29న నల్గొండ పట్టణంలోని ఎన్జీ కళాశాలలో మన ఊరు - మన చరిత్ర కార్యక్రమం ప్రారంభించబడింది. ఈ కార్యక్రమంలో తెలంగాణ సాహిత్య అకాడమీ చైర్మన్‌, రచయిత, కవి, విమర్శకుడు జూలూరు గౌరిశంకర్, ఎన్జీ కళాశాల ప్రిన్సిపాల్‌ కొల్లోజు చంద్రశేఖర్‌, డీపీఓ విష్ణువర్ధన్‌రెడ్డి, సినారె అవార్డు గ్రహీత మునాస వెంకట్‌, ఎలికట్టె శంకర్‌రావు, కోమటిరెడ్డి బుచ్చిరెడ్డి, విద్యార్థులు పాల్గొన్నారు. జిల్లాలోని 860 గ్రామాల చరిత్రను ఆ గ్రామాలకు చెందిన యువకులే రచించేందుకు ముందుకు వచ్చారు.

తరువాత 2022 మే 12న తెలంగాణ సాహిత్య అకాడమీ- ఖమ్మం ఎస్ఆర్ అండ్ బీజీఎన్ఆర్ డిగ్రీ కళాశాల తెలుగు, చరిత్ర, ఇంటర్నల్ క్వాలిటీ అసురెన్స్ సెల్ (ఐక్యుఏసీ) ఆధ్వర్యంలో డిగ్రీ విద్యార్ధులకు సృజనాత్మక కార్యక్రమంలో భాగంగా మన ఊరు- మన చరిత్ర అంశంపై అవగాహన కార్యక్రమం జరిగింది. ఈ కార్యక్రమంలో జూలూరు గౌరిశంకర్, కలెక్టర్ విపి గౌతమ్, కాకతీయ విశ్వవిద్యాలయ ఉపాధ్యక్షులు తాటికొండ రమేష్, కళాశాల ప్రిన్సిపాల్ డాక్టర్ మహ్మద్ జకీరుల్లా పాల్గొన్నారు.

## మూలాలు

వర్గం:తెలంగాణ
వర్గం:తెలంగాణ చరిత్ర
వర్గం:తెలంగాణ ప్రభుత్వం
రాహుల్ త్రిపాఠి

**రాహుల్‌ త్రిపాఠి** భారతదేశానికి చెందిన క్రికెట్ క్రీడాకారుడు. ఆయన దేశవాళీ క్రికెట్ లో మహారాష్ట్ర తరపున ప్రాతినిధ్యం వహిస్తూ 2018–19 రంజీ ట్రోఫీలో జట్టు తరపున 8 మ్యాచుల్లో 504 పరుగులు సాధించాడు. ఆయన ఐపీఎల్‌-2022లో సన్ రైజర్స్ హైదరాబాద్ తరపున ప్రాతినిధ్యం వహించాడు.
## మూలాలు

వర్గం:క్రికెట్ క్రీడాకారులు
వర్గం:1991 జననాలు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు
జ్ఞాన‌వాపి మ‌సీదు

thumb|జ్ఞానవాపి ఆలయం, వారణాసి
**జ్ఞాన‌వాపి ఆలయం** (ఆంగ్లం: Gyanvapi Temple) ఇది  ఉత్త‌ర‌ప్ర‌దేశ్ లోని వార‌ణాసిలో కలదు. ఇది 1669లో  శివాలయాన్ని కూల్చివేసి ఔరంగజేబుచే నిర్మించబడింది.

## వివాదం
కాశీ విశ్వనాథ దేవాలయం పక్కనే ఉన్న జ్ఞాన‌వాపి మందిరం సుదీర్ఘ న్యాయ పోరాటంలో చిక్కుకుంది. ఆలయాన్ని కూల్చివేసి మసీదు నిర్మిస్తున్నారనే వాదనలు రావడంతో వారణాసిలోని న్యాయస్థానం మసీదు నిర్మాణంపై విచారణ జరపాలని భారత పురావస్తు శాఖ (ఏఎస్‌ఐ)ని ఆదేశించింది.ఇక స్థానిక కోర్టు ఆదేశాలతో పటిష్ఠ పోలీసు భద్రత మధ్య  ఈ సముదాయంలో వీడియోగ్రఫీ సర్వేను 2022 మే 14,15,16 తేదీలలో నిర్వహించారు. జ్ఞాన‌వాపి మ‌సీదు సముదాయంలో సర్వే సందర్భంగా శివలింగం కనిపించిందని, ఆ ప్రాంతాన్ని సీల్ చేయాలని వారణాసి కోర్టు 2022 మే 16న జిల్లా మేజిస్ట్రేట్‌ను ఆదేశించింది. ఆ ప్రాంతానికి ఎవరినీ ప్రవేశించేందుకు అనుమతివ్వద్దని స్పష్టం చేసింది. అలాగే ఈ ప్రాంతాన్ని రక్షించాలని వారణాసి జిల్లా మేజిస్ట్రేట్‌ను 2022 మే 17న సుప్రీం కోర్టు ఆదేశించింది. అయితే ముస్లింలు ప్రార్థనలు చేయడానికి మసీదులోకి ప్రవేశాన్ని అడ్డుకోవద్దని పేర్కొంది. తదుపరి విచారణను మే 19కి వాయిదా వేసింది. 16వ శ‌తాబ్ధంలో కాశీ విశ్వ‌నాధ ఆల‌యంలో కొంత భాగాన్ని ఔరంగ‌జేబు ఆదేశాల‌తో కూల్చివేసి జ్ఞాన్‌వాపి మ‌సీదు నిర్మించార‌ని వార‌ణాసి కోర్టులో 1991లో పిటిష‌న్ దాఖ‌లైంది. జ్ఞాన్‌వాపి మ‌సీదు కాంప్లెక్స్‌లో ప్రార్ధ‌న‌ల‌కు అనుమ‌తించాల‌ని పిటిష‌న‌ర్లు ఎప్ప‌టినుంచో కోరుతున్నారు.

## వివాదంలో కీలక మలుపు
జ్ఞానవాపి కేసులో మసీదు ప్రాంగణంలో పూజలు చేసేందుకు వారణాసి కోర్టు అనుమతి ఇచ్చింది. దీంతో జ్ఞానవాపిలో హిందూ దేవతా విగ్రహాలకు పూజలు చేసే అవకాశం దక్కింది. జ్ఞానవాపి మశీదు నిర్మాణానికి సంబంధించి దాఖలైన పిటిషనుపై కోర్టు ఇరువర్గాలు వాదనలు విన్నది. కోర్టు 2024 జనవరి 31న కీలక తీర్పును వెల్లడించింది. దీనితో ప్రాంగణంలో పూజలు చేసేందుకు హిందువులకు అనుమతి లభించింది.

## మూలాలు

వర్గం:వారణాసిలోని పర్యాటక ప్రాంతాలు
వద్దిరాజు రవిచంద్ర

**వద్దిరాజు రవిచంద్ర** (గాయత్రి రవి) తెలంగాణ రాష్ట్రానికి చెందిన వ్యాపారవేత్త, రాజకీయ నాయకుడు. ఆయనను 2022 మే 18న టీఆర్ఎస్ పార్టీ తరపున రాజ్య‌స‌భ సభ్యుడిగా ఖరారు చేసింది. వద్దిరాజు రవిచంద్ర పార్లమెంటులో రాజ్యసభ చైర్మన్‌ వెంకయ్య నాయుడు కార్యాలయంలో మే 30న రాజ్యసభ సభ్యుడిగా ప్రమాణం స్వీకారం చేశాడు.రాజ్యసభ ఛైర్మన్ వెంకయ్యనాయుడు ఆయనతో ప్రమాణం చేయించాడు. 
## జననం, విద్యాభాస్యం
వద్దిరాజు రవిచంద్ర 1965లో  తెలంగాణ రాష్ట్రం, మహబూబాబాదు  జిల్లా, కేసముద్రం మండలం,  ఇనుగుర్తి గ్రామంలో జన్మించాడు. ఆయన  వరంగల్ జిల్లా, దేశాయిపేటలోని సీకేఎం కాలేజీ చేరి చదువును మధ్యలో ఆపివేసి తండ్రి  స్థాపించిన రైస్ మిల్లును 12 సంవత్సరాల వయస్సులోనే బాధ్యతలు చేపట్టి క్రమక్రమంగా గ్రానైట్ వ్యాపారంలోకి ప్రవేశించాడు.

## రాజకీయ జీవితం
వద్దిరాజు రవిచంద్ర గాయత్రి గ్రానైట్స్ అధినేత. ఆయన ప్రస్తుతం తెలంగాణ గ్రానైట్ క్వారీ ఓన‌ర్స్ అసోసియేష‌న్ రాష్ట్ర అధ్య‌క్షులుగా, తెలంగాణ మున్నూరుకాపు ఆల్ అసోసియేష‌న్ జేఏసీ గౌర‌వ అధ్య‌క్షులుగా పని చేస్తున్నాడు. వద్దిరాజు రవిచంద్ర 2018లో కాంగ్రెస్ పార్టీ ద్వారా రాజకీయాల్లోకి వచ్చి 2018లో జరిగిన అసెంబ్లీ ఎన్నికల్లో వరంగల్‌ తూర్పు నియోజకవర్గం నుంచి కాంగ్రెస్‌ అభ్యర్థిగా పోటీ చేసి తన సమీప ప్రత్యర్థి టీఆర్‌ఎస్‌ అభ్యర్థి నన్నపునేని నరేందర్ చేతిలో ఓడిపోయాడు. నన్నపనేని నరేందర్‌కు 83,922 ఓట్లు రాగా, రవిచంద్రకు 55,140 ఓట్లు వచ్చాయి. 

వద్దిరాజు రవిచంద్ర 2019 ఏప్రిల్ 7న కాంగ్రెస్ పార్టీని విడి తెలంగాణ రాష్ట్ర సమితి పార్టీలో చేరాడు. ఆయనను 2022 మే 18న టీఆర్ఎస్ పార్టీ తరపున రాజ్య‌స‌భ సభ్యుడిగా ఖరారు చేసింది. వద్దిరాజు రవిచంద్ర మే 19న  నామినేషన్‌ దాఖలు చేయగా, రాజ్యసభ ఉప ఎన్నిక స్థానానికి ఒక  నామినేషన్‌ దాఖలు కావడంతో ఉపసంహరణ గడువు ముగిశాక మే 24న ఏకగ్రీవంగా ఎన్నికై నట్లు రిటర్నింగ్‌ అధికారి ప్రకటించాడు.వద్దిరాజు రవిచంద్ర పార్లమెంటులో రాజ్యసభ చైర్మన్‌ కార్యాలయంలో మే 30న రాజ్యసభ సభ్యుడిగా ప్రమాణం స్వీకారం చేశాడు.రాజ్యసభ ఛైర్మన్ వెంకయ్య నాయుడు  ఆయనతో ప్రమాణం చేయించాడు. 

వద్దిరాజు రవిచంద్రను 2024లో జరిగే రాజ్యసభ ఎన్నికల్లో భారత రాష్ట్ర సమితి రాజ్యసభ అభ్యర్థిగా ఫిబ్రవరి 14న పార్టీ అధినేత కల్వకుంట్ల చంద్రశేఖరరావు ఖరారు చేశాడు. ఆయన రెండోసారి రాజ్యసభకు ఏకగ్రీవంగా ఎంపీగా ఎన్నికై, 2024 జూన్ 23న రాజ్యసభలో బీఆర్‌ఎస్‌ పార్లమెంటరీ పార్టీ డిప్యూటీ లీడర్‌గా నియమితుడయ్యాడు.

## మూలాలు

వర్గం:1964 జననాలు
వర్గం:తెలంగాణ రాష్ట్ర సమితి రాజకీయ నాయకులు